وه‌ڵامێك بۆ كه‌ناڵی 24ی مه‌سرور بارزانی و سایت و په‌یجه‌كانی پارتی و پاراستن و میت\nSunday, 10.13.2019, 13:57\nپێش هەموو شتێک دەبێت بڵێم، کە هەر کەسێک خۆی بە خاوەن شەرەف و کەرامەت بزانێت، لە خەمی نیشتیمان و گەل و خەڵکەکەیدا بێت و شیری دایکی خۆی بە حەڵاڵی خواردبێتەوە، نە دەچێت لێدوان بۆ کەناڵی راگەیاندنی دەزگای پاراستن و پارتیی بدات، نە وەک رۆژنامەنووس و کارمەندێک لە لاتان کار دەکات، تەنانەت دەبێت هەموو خەڵکی کوردستان هەڵوێست لە ئێوە وەربگرێت و بایکۆتی سەیرکردنی کەناڵەکەشتان بکات. ئێوە چیین جگە لە کۆمەڵێک کارمەند و بەکرێگیریراو و سیخوڕی دەستی داگیرکەر و دوژمن، تەنیا کارتان ئەوەیە بە چەواشەکاریی عەقڵی خەڵکی کوردستان بشۆنەوە و خۆشەیان بکەن بۆ کۆیلایەتیی و خیانەت.\nبەڵی ئەوە هەڵوێستی منە بەرامبەر بە هەر حیزب و گروپ و تاقمێک کە لەم رۆژە ناسکەدا کوردانی رۆژئاوا خەریکە لەلایەن دۆستەکانی ئێوەوە ناسنامەیان دەسڕدرێتەوە و ئێوەش وەکو شوانپەروەر بەم جروت و فرتەتان دەتانەوێت فرمێسی درۆیینە هەڵبڕێژن، وا پیشان دەدەن کە لەگەڵ ئازاری خەڵک و خەمی کوردان. ئێوەی رۆژنامەنووسیش کە لەوێ کار دەکەن، ئەگەر کەمێک شەهامەتتان تێدابوایە هەر لە تیرۆرکردنی سەردەشت عوسمانەوە، دەبوو لە مانای پەیامی رۆژنامەنووسی بگیشتنایە و بە لۆگۆی شەرمەزاری کەناڵی کوردستان24ی مەسرور بارزانی خۆتان با نەدایە و خۆتان وا نیشان نەدایە کە ئێوە پەیامنێرن و دەنگ و رەنگی راستیی دەگەیەنن، ئێوە هاوڕێی خەڵکی کوردستان نیین، بەڵکو هاوڕێی دەستەخوشکی (رووداو)ن کە لەگەڵ سوپای تورکدا لە دوای تانکی تورکیاوە رووماڵەی رووداو و قەڵاچۆکردنی کوردانی رۆژئاوا دەکەن.\nقه‌ڵه‌مفرۆشه‌كانی پارتی باسی ژنی رۆژنامه‌نوس ده‌كه‌ن، وه‌ك ئه‌وه‌ی ژن لای ئه‌وان زۆر به‌رێز بێت، ئەگەر بنەماڵەی بارزانی رێزی ئافرەتیان لە لا بوایە دەبوو لە ژنێكی ماڵباتی خۆیانەوە ئەوەیان پیشانبدایە و بیانسەلماندایە، کە ژن نرخی چەندە، نەک بەو شێوەیەی کە بازرگانیی پیوەبکەن، مانای ژن ئەوەتا لە رۆژئاوایە، نەک لە سەری رەش.\nرۆژی هه‌ینی ١١ی ئۆكتۆبوبه‌ر له سه‌ر پێشنیاری مه‌لا سامان سه‌نگاوی بریاری نوێژی به‌رخۆدانمان بۆ پشتیوانی رۆژئاوا و ریسواكردنی ئه‌ر‌دۆگان و جاشه‌كانی دا له باشور. من وەکو بەڕێوەبەر و چاودێرێک بەسەر ریورەسمی بەڕێوەچوونی ئەو مەراسیمە لە دوورەوە چاودێریم دەکرد .\nبۆ ئه‌و مه‌به‌سته وێڕای ریكلام كردن، مۆڵه‌تی فەرمیشمان وه‌رگرتبوو، واته ئه‌و چالاكیه خۆمان خاوه‌نی بووین.\nده‌یان كه‌ناڵی ڕاگه‌یاندن له‌وێ بوون له ناویشیاندا كه‌ناڵی 24ی مه‌سرور بارزانی، کە به ئاره‌زووی خۆیان ڕوماڵی چالاكیه‌كه‌یان كردوه تا كۆتایی، ئێمە نە دەنگمان کرد و نە رێگرییشمان کرد .\nدواجار یەکێک لەو کەسانەی کەناڵەکە مه‌لا سامانیان بانگكرد بۆ ئه‌وه‌ی لێدوانیان بۆ بدا، منیش بە مه‌لا سامانم وت: لێدوان بۆ ئه‌و كه‌ناڵه مه‌ده.\nئیتر گفتوگۆ لەوێوە ده‌ستی پێكرد، نه سوكایه‌تی به‌و كچه كراوه نه به كامیرامانه‌كەیان.\nمن هه‌ر ئه‌وه‌نده‌م ووت کە ئه‌م كه‌ناڵه بۆ ئێمه مایه‌ی قبوڵ نییه، ئێمه وه‌ك جاش و جاسوسی توركیا سه‌یری ئێوە ده‌كه‌ین\nئه‌و كچه ووتی به‌م شێوه‌یه قسه مه‌كه من رۆژنامه‌وانم، منیش ووتم رۆژنامه‌وان چۆن ده‌بێت كارمه‌رندی رۆژنامه‌نوسكوژ بێت، كه مه‌سرور بارزانیه، هه‌موو خه‌ڵكی كوردستان ئه‌وە ده‌زانن كه سه‌رده‌شت عوسمان چۆن و به‌ده‌ستی كێ تیرۆر كراوه!\nله‌و ناوه چه‌ند گه‌نجێك ده‌ستیان كرد به جنێودان به‌جاش و به‌و كه‌ناڵه و دارو به‌ردی پارتییان بە جنێودان هێنایە خوارێ، ئیتر من هه‌وڵی هێور كردنه‌وه‌ی ئه‌و گه‌نجانه‌م داو له‌گه‌ڵ خۆم له‌وێ دوورم خستنه‌وه.\nلە دوای ئەوە کەناڵی کوردستان24، ئەو کەناڵەی کە بنەماڵەی بارزانی ئامادەن بە 24 کاتژمێر کوردستانمان بۆ بفرۆشن و دەمێکیشە ئامادەکارییان بۆ کردووە، ئەو کەناڵە لە سایتەکانی خۆی و لە تۆڕە کۆمەڵایەتییانیانەوە ئەم رووداویەیان بە شێوەیەکی دیکە هەڵگێڕاوەتەوە و بۆ ئەوەی هێرش بکەنە سەر من، هاتوون سینارۆیەکی تریان بۆ دروست کردووە، بۆیە منیش لە كۆتاییدا پێیان دەڵێم واز له‌و چه‌واشه‌كاریه بهێن، كام ڕێگایه‌ش ده‌گرنه‌به‌ر ئازادن، هه‌ر ئه‌مڕۆ سه‌دان نامه‌ی هه‌ڕه‌شه و جنێو و سوكایه‌تم بۆ هاتووه ،هه‌مووشیان باس له‌وه ده‌كه‌ن و ده‌ڵێن ئه‌گه‌ر ئازای وه‌ره بۆ هه‌ولێر. منیش بەوانە دەڵێم، بەڵێ ئەو کاتە دێم، کاتێک بزانم خەڵکی هەولێر و کوردستان لە چنگی پارتیی و بنەماڵەی بارزانی رزگاریی بووە، بتوانین دادگاییتان بکەین.\nته‌له‌فزیۆنێك کە له‌سه‌ر خوێنی ده‌یان سه‌رده‌شت و به پاره‌ی دزراوی خه‌ڵكی كوردستان به‌ڕێوه بچێت، ده‌بێ چاوه‌ڕوانی كاردانه‌وه‌ی لەوە سەختریش بێت.\nئەرشیفی (مستەفای حەسەنە گەورە)ی نووسەر\nساڵح بۆ سوڵح نه‌بێت بۆچی باشه!\nهاوڕێیه‌كم تێلی بۆ كردم


گومان لەسەربەخۆبوونى کابینەکەى عەلاوى دەکرێت\nپاش نزیکەى سێ مانگ لە دەستلەکارکێشانەوەى عادل عەبدولمەهدی سەرۆک وەزیرانى پێشووى عێراق و دواى تێپەڕبوونى نزیکەى مانگێک لە دیاریکردنى محەمەد تۆفیق عەلاوی بۆ پێکهێنانى حکوومەت، ئاڵۆزی سیاسی و خۆپیشاندانەکان کۆتاییان نەهاتووە و جگە لە خۆپیشاندەران، کاندیدى نوێ تا ئێستا نەیتوانیوە متمانەى لایەنەکان، بەتایبەتى بەشێک لە کورد و سوونە بەدەست بهێنێت.\nڕۆژی 4/12/2019 نامەی دەست لەکارکێشانەوەی عادل عەبدولمەهدی دوای پەسەندکردنی لە ئەنجوومەنی نوێنەران، گەیشتە سەرۆکایەتی کۆمار و دواى نزیکەى دوو مانگ لەو ڕێککەوتە دواجار بەرهەم ساڵح سەرۆککۆماری عێراق، محەمەد تۆفیق عەلاوی بۆ پێکهێنانی حکوومەتى نوێ ڕاسپارد.\nئەگەرچی نزیکەى مانگێک بەسەر دیاریکردنى عەلاوى بۆ پێکهێنانى حکوومەت تێدەپەڕێت، بەڵام هێشتا هیچ دەرچەیەکى ڕوون بۆ پێکهێنانى کابینەکەى نابینرێت و جگە لە بەردەوامى ناڕەزایەتییەکانى خۆپیشاندەران، هاوکات بەشێک لە لایەنە سیاسیەکانیش تا ئێستا پشتگیرییان نەکردووە و نەگەیشتوونەتە ڕێککەوتن لەگەڵى.\nجگە لەوەى بەشێک لە شیعە هێشتا یەکلایی نەبوونەتەوە بە دەنگدان بە کابینەکەى عەلاوى، هاوکات بەشێک لە سوونە و کوردیش پێناچێت پشتگیرى پێکهێنانى حکوومەتى نوێ بکەن بەو شێوەیەى کە کاندیدى ڕاسپێردراو دەیەوێت، بەتایبەتى لە پرسی دیاریکردنى پۆستە وزارییەکاندا، ئەمەش لە کۆبوونەوەکەى لەگەڵ شاندە کوردییەکەدا بەڕوونى دەرکەوتووە.\nبەگوێرەى زانیارییەکان کە لە شاندە کوردییەکەوە دەست (ڕێگاى کوردستان) کەوتووە، یەکێک لە ناکۆکییەکانى بەشێک لە هێزە سیاسییەکان لەگەڵ عەلاوى دیاریکردنى کاندیدەکانى کوردە بۆ پۆستە وزارییەکان، بەشێوەیەک هێزە سیاسییەکانی کورد دەیانەوێت ئەوان خۆیان پۆستە وزارییەکان و کاندیدەکەیان دیاری بکەن و لە بەرانبەریشدا کاندیدى ڕاسپێردراو بۆ پێکهێنانى حکوومەت ئەمەى ڕەت کردووەتەوە.\nڕازی نەبوونى محەممەد تۆفیق عەلاوی بەم داواکارییە لەسەر ئەو بنەمایە بووە کە ناوبراو دەیەوێت کابینەیەکى سەربەخۆ و دوور لە دەستێوەردانى هێزە سیاسییەکان پێکبهێنێت، بەشێوەیەک بەبێ گوێدانە پشک و پشککارى هێزە سیاسییەکان بێت وەک ئەوەى کە پێشتر کراوە، کە ئەمەش بەلاى بەشێک لە هێزە سیاسییەکانەوە ڕەتکردنەوەى ئەو بنەما تەوافوقییەیە کە عێراقی نوێى لەسەر بنیاتنراوە.\nبەگوتەى زیا پترۆس ئەندامێکی شاندی هەرێمی کوردستان لە پێکهاتەی مەسیحییەکان بۆ بەغدا، یەکێک لە ناکۆکییەکانیان لەگەڵ عەلاوى ئەوە بووە کە ناوبراو دەیەوێت وەکو پارێزگایەکی عێراق مامەڵە لەگەڵ هەرێمى کوردستاندا بکات، کە ئەمەش بەلاى کوردەوە نەگونجاوە و پێچەوانەى بنەما دەستورو و یاساییەکانە.\nزیا پترۆس ئەگەرچی جەخت لەوە دەکاتەوە کە لەکۆبوونەوەکەیان لەگەڵ کاندیدى ڕاسپێردراو بۆ پێکهێنانى حکوومەت جەختیان لە پاراستنى مافە دەستورییەکانی هەرێمی کوردستان کردووەتەوە، بەڵام لەگەڵ ئەوەشدا بەپێویستى دەزانێت کە هەرێمى کوردستان زانیاری لەسەر ئەو کەسانە هەبێت کە بەناوى کوردەوە دەکرێن بە وەزیر لە حکوومەتى نوێدا.\nئەگەرچی عەلاوى جەخت لە پێکهێنانى حکوومەتێکى سەربەخۆ دەکاتەوە، بەڵام بەشێکى زۆر لەلایەنە سیاسییەکان، بەتایبەتى سوونە و کورد، گومانیان لە هەنگاوێکى لەو شێوەیە هەیە، هەربۆیە پێدەچێت بەمەرجى ئەوەى هەموو وەزیرەکان سەربەخۆ و بێلایەن بن، یاخود سەر بە پارتە سیاسییەکان نەبن پشتگیرى بکەن، بەپێچەوانەوە ئەگەر لەناو وەزیرەکاندا کەسانی حزبی هەبن، یاخود پارتە سیاسییەکان بەربژێریان کردبن، ئەوا دەنگ بە کابینەکە نادەن.\nهەرچەندە محەمەد تۆفیق عەلاوی پەیمانی ئەوەی داوە پێکهێنانی حکوومەتەکەی بە دوور بێت لە بەش بەشێنەی تائیفی و سیاسی، بەڵام بەشێک لە چاودێرانى سیاسی دۆخەکە ئەمە بە هەنگاوێکى کردەیی نابینن و بۆچوونیان وایە کە عەلاوى خۆشی لەژێر ڕەحمی ئەو بەش بەشێنەیەوە هاتووە.\nڕافد جبوری لەنووسینێکدا بەناوى کورد و حکوومەتى ئایندەى عێراق باسی لەم ناکۆکی و دژیەکییە کردووە و ڕوونى کردووەتەوە کە بیرۆکەى نیشتمانى کۆکەرەوە کە خۆپیشاندەران زیندوویان کردووەتەوە پێویستى بە میتۆدێکى پراکتیکى بۆ جێبەجێکردنى لەسەر ئەرزى واقیع هەیە بۆ ڕەفتارکردن لەگەڵ جومگەکانی بەش بەشێنەی سیاسی. ئەو نووسەرە باسی لەوەش کە هەنگاوێکى لەو شێوەیە ناکۆکە لەگەڵ تایبەتمەندییەکانى کورددا، ئەو تایبەتمەندییەی لە سەرەتای پێکهاتنی حکوومەتی نوێی عێراقەوە پێش 100 ساڵ بوونی هەیە.\nبەشێک لە چاودێرانى دۆخی سیاسی عێراق بۆچوونیان وایە کە محەمەد عەلاوى بەبێ ڕازى کردنى لایەنە سیاسییەکان ناتوانێت لە پێکهێنانى کابینەکەیدا سەرکەوتوو بێت، بەوپێیەى دواجار ئەو هێزە سیاسییانە لە ڕێگەى نوێنەرەکانیانەوە لە ئەنجوومەنى نوێنەرانى عێراق گرفتى بۆ دروست دەکەن و متمانە بە وەزیرەکانى نادەن، تەنانەت بەشێک لە لایەنە سیاسییەکان هەڕەشەى ئەوەش دەکەن ئەگەر کابینەکە دەنگى پێویستیش بهێنێت ئەوان مامەڵەى لەگەڵ ناکەن.\nهەڵبەتە کورد و سوونە وەکو دوو پێکهاتە گومانیان لەم کابینەیە هەیە و لە چەند هەنگاوێکى ناڕازین، بەڵام ئەم دوو لایەنە لەژێر فشارى ئەمریکادان و ئەو وڵاتە نایەوێت لەوە زیاتر عێراق لە بۆشایی ئەمنیدا بمێنێتەوە، هەربۆیە هۆشدارییانداوە بە بەو دوو پێکهاتەیە بەوەی نابێت لەپرۆسەی سیاسی عێراق دووربکەنەوە.\nبەگوێرەى هەواڵێکى پێگەی دیبیکای هەواڵگیری کە زانیارییەکانى لە راپۆرتێکی ئەمریکیدا ئاشکرا کردووە واشنتۆن هۆشداریداوە لەتەقینەوەی دۆخی ناوچە سوننی‌و کوردییەکان لەباکووری عێراق، بەتایبەتی ئەگەر کێشە سیاسییەکان بەردەوامیان هەبێت.\nڕاپۆرتەکە هۆشداری ئەوەشی داوە، کە مانەوەی عێراق بەبێ سەرۆک وەزیران کێشە ئابووری و سیاسییەکان زیاتر دەکات، بەتایبەتی لەپارێزگا سوونی و کوردییەکان، بۆیە دەبێت ئەو دوو لایەنە بچنە پێشەوە بۆ پێکهێنانی حکوومەت، بەپێچەوانەوە هۆشدارى ئەوە دراوە کە دۆخی عێراق لەکۆنتڕۆڵ دەردەچێت.\nبەگوێرەى زانیارییەکان، کورد پێویستە لە کۆتایی ئەم مانگەدا بڕیارى یەکلاکەرەوە بدات، لەو چوارچێوەیەشدا بڕیارە لەم هەفتەیەدا شاندى دانوستانکار پاش گەڕانەوەى بۆ هەرێمى کوردستان لەگەڵ سەرکردایەتى سیاسی هێزە دەسەڵاتدارەکان کۆ ببێتەوە.\nئارەزوو مەحموود ئەندامی پەرلەمانی عێراق، بەپێویستى دەزانێت کە سەرکردایەتى سیاسی کوردستان ڕەزامەندى لەسەر کاندیدەکانى کورد بۆ پۆستە وزارییەکان نیشان بدات، گوتەى ئەم پەرلەمانتارە لەکاتێکدایە کە بەگوێرەى زانیارییەکان عەللاوى بە شاندەکەى وتووە کە لە دەستنیشانکردنى ئەو کەسانە ناکشێتەوە کە وەکو نوێنەرى کورد بۆ پۆستە وزارییەکان کاندیدى کردوون.\nدکتۆر مەحموود عوسمان کەسایەتى دیارى هەرێمى کوردستان و پەرلەمانتارى پێشوشوترى ئەنجوومەنى نوێنەرانى عێراق، بۆچوونى وایە کە ئاساییە کاندیدى راسپێردراو بۆ پێکهێنانى حکوومەتى نوێ خۆى کاندید بۆ پۆستە وزارییەکان دیاری بکات بە کوردیشەوە، بەڵام بەو مەرجەى لایەنە سیاسییەکانى هەرێمى کوردستانیش بۆچوونیان لەسەر بەرکەوتەکانى کورد هەبێت. گوتیشی پێویستە عەللاوى چەند کەسێکی سەربەخۆ وەک ئەوەى کە خۆى دەویەوێت بۆ وەرگرتنى پۆستە وزارییەکان لە بەرکەوتەى کورد دیاری بکات، لەبەرامبەریشدا هێزە سیاسییەکان لەو کاندیدانە چوار کەسیان هەڵبژێرن، واتە ئەوانیش بۆچوونى خۆیان هەبێت، "ناکرێتهیچ حسابێک بۆ هێزە سیاسییەکان نەکرێت".\nئەو چاودێرە سیاسییە بۆچوونیشى وایە کە ئەوەى بۆ هەرێمى کوردستان گرنگە جێبەجێکردنى داواکارییەکانى هاووڵاتیانى هەرێمى کوردستانە، لە مووچە و بوودجە و مادەى 140 و پێشمەرگە و مافە ڕەواکانى دیکە، نەک نوێنەرەکەى هەرێم لە ئەنجوومەنى وەزیرانى عێراق سەر بە چ لایەنێکى سیاسییە، "بەتایەبتى ئەگەر نییەتێکى پاک لەلایەن عەللاوییەوە بۆ چارەسەرکردنى کێشەکان هەبێت".\nدواى تێپەڕوونى نزیکەى سێ مانگ بەسەر دەستلەکارکێشانەوەى عادل عەبدولمەهادى، هێشتا هیچ وادەیەک بۆ پێکهێنانى ئەم کابینە نوێیە دیاری نەکراوە و تاکو ئێستاش بەهۆى شکستى عەللاوى لە ڕازى نەکردنى بەشێک لەلایەنە سیاسییەکان و خۆپیشاندەرانەوە کە لە بنەڕەتدا دوو دنیابینى جیاوازیان هەیە، دیار نییە کەى ئەنجوومەنى نوێنەرانى عێراق لەسەر ئەم پرسە کۆ دەبێتەوە و کۆتایی بەم دۆخەى ئێستا دەهێنرێت.


گومان دەکرێت کۆمپانیاکان بەرتیل بدەن - Radio Sweden Kurdish - ڕادیۆی سوید - Radyoya Swêdê | Sveriges Radio\nگومان دەکرێت کۆمپانیاکان بەرتیل بدەن\nبڵاو کرایه‌وه måndag 23 februari 2015 kl 11.44\nئەو کۆمپانیانەی لە ستۆکهۆڵم لەبواری خزمەتی ناوماڵدا بەتایبەت بۆ (کەسانی پیرو پەککەوتە) ئەو کارە ئەنجام دەدەن، ئەوەی بەسوید بە (hemtjänstföretag) ناسراوە، گومانی بەرتیل دانیان لێدەکرێت.\nبۆ نمونە ئەو کۆمپانیانە بەڵێنی دیاری، یان ئەو بەشە پارەی کە بەساڵاچووان لە ئەستۆی خۆیاندایە کۆمپانیایاکان بۆیان دابین بکەن. هەروەها دابین کردنی قووتوی خواردن، فڕنی میکرۆ یان شتومەکی دیکە کەسەرنجی بەساڵاچووان بەلای خۆیاندا ڕابکێشن کردوە. ئەمەش بۆ ئەوەی کڕیار یان کەسی زیاتر کە پێویستیان بەو خزمەتە هەیە بۆلای خۆیان ڕاکێشن.\nپەپێی یاسای بازاڕدۆزینەوەی ئەم بوارە، بەکار‌هێنانی ئەو شێوازە هەڵسوکەوت بۆ ڕاکێشانی زیاتر مشتەری ، ئەوا ئەو کارەی کۆمپانیاکانی خزمەتی ناوماڵ پێشێلکردنی یاسایە. لەبەر ئەوەی بەساڵاچووان بەپێی یاسا دەبێت خۆیان بەخواستی خۆیان بەبێی کاریگەری ڕێکلامی ناپەسند لە نێو کۆمپانیاکاندا، ئەو کۆمپانیای جێگەی متمانەیانە هەڵیبژێرن.\nهەروەها لەو کارە نایاساییە بەڕێوەبەرایەتی چاودێری بەساڵاچووان لە شارەوانی ستۆکهۆڵم (Äldrevårdsförvaltningen) هاوڵاتیان ئاگادار دەکاتەوە کە لەکاتی هاتنە ئارای ئەو شێوازە هەڵسوکەتەوە بەڕێوەبەرایەتییەکەیان ئاگاداربکرێتەو. بۆ ئەوەی ڕێگری لە تاوانکاری بکرێت.


راگه‌یاندراوی هاوبه‌شی لیژنه‌ی دانوستانكاری پارتی دیموكراتی كوردستان و بزوتنه‌وه‌ی گۆڕان\nله‌پێناو هێنانه‌دی به‌رژوه‌ندییه باڵا‌كانی گه‌له‌كه‌مان و له روانگه‌ی هه‌ستكردن به به‌رپرسیاریه‌تیی نه‌ته‌وه‌یی و نیشتمانی بۆ تێپه‌ڕاندنی دۆخی ئێستای هه‌رێمی كوردستان و هێنانه‌كایه‌ی قۆناغێكی نوێی حوكمڕانی كه ئامانجی یه‌كه‌م و سه‌ره‌كی؛ خزمه‌تی هاوڵاتیان بێت به‌بێ جیاوازی، له‌سه‌ر ئه‌م خاڵانه‌ی خواره‌وه ڕێككه‌وتین:\nیه‌كه‌م: پێكهێنانی حكومه‌تی بنكه‌فراوان و یه‌كگرتو كه ره‌نگدانه‌وه‌ی ئیراده‌ی ده‌نگده‌ران و ته‌واوی خه‌ڵكی كوردستان و رێزگرتن له ده‌ره‌نجامه‌كانی هه‌ڵبژاردن بێت.\nدوه‌م: پێكهێنانی لیژنه‌یه‌كی هاوبه‌ش له سه‌رجه‌م لایه‌نه به‌شداره‌كانی كابینه‌ی هه‌شته‌می حكومه‌تی هه‌رێمی كوردستان بۆ داڕشتنی به‌رنامه‌یه‌كی هاوبه‌شی حكومه‌ت له‌سه‌ر بنه‌مای چاكسازی و چه‌سپاندنی دامه‌زراوه‌یی له هه‌رێمی كوردستان.\nسێیه‌م: كاراكردنی رۆڵی په‌رله‌مانی كوردستان به جۆرێك كه بتوانێت به شێوه‌یه‌كی سه‌ربه‌خۆ ئه‌ركه‌كانی له یاسادانان و چاودێریكردن و به‌دواداچونی كاره‌كانی حكومه‌تدا ئه‌نجام بدات.\nچواره‌م: چه‌سپاندنی پره‌نسیپی (شه‌راكه‌ت) له ده‌سه‌ڵاتی سیاسیی هه‌رێمی كوردستاندا كه سه‌رجه‌م هێزه به‌شداربوه‌كانی حكومه‌ت، هاوبه‌شی راسته‌قینه بن له ده‌سه‌ڵات و دروستكردن و جێبه‌جێكردنی بڕیاردا.\nله‌م روانگه‌یه‌وه بزوتنه‌وه‌ی گۆڕان هاوبه‌ش ده‌بێت له:\nأ- پۆستی سه‌رۆكی په‌رله‌مانی كوردستان بۆ هاوبه‌شی له ده‌سه‌ڵاته سیادییه‌كاندا.\nب- هاوبه‌ش ده‌بێت له كابینه‌ی هه‌شته‌می حكومه‌تی هه‌رێمی كورددستاندا به وه‌رگرتنی پۆسته‌كانی:\n1- وه‌زیری پێشمه‌ر‌گه.\n2- وه‌زیری دارایی و ئابوری.\n3- وه‌زیری پیشه‌سازی و بازرگانی.\n4- وه‌زیری ئه‌وقاف و كاروباری ئاینی.\n5- سه‌رۆكی ده‌سته‌ی وه‌به‌رهێنان.\n6- هاوبه‌شی له داموده‌زگاكانی دیكه‌ی هه‌رێمی كوردستاندا كه دواتر دیاری ده‌كرێن.\nپێنجه‌م: هه‌ردولا پشتگیریی ته‌واوی سه‌رخستنی به‌رنامه‌ی هاوبه‌شی حكومه‌تی هه‌رێمی كوردستان ده‌كه‌ن به شێوه‌یه‌ك كه زامنی پاراستنی ئازادیی راده‌ربڕین و ئینتیمای سیاسی و چون به‌ره‌و هه‌ڵبژاردنێكی شه‌فاف و دور له هه‌ر فشار و سزایه‌كی سیاسی بێت.\nله‌م روانگه‌یه‌وه هه‌فته‌ی داهاتو كۆبونه‌وه‌ی په‌رله‌مانی كوردستان ئه‌نجام بدرێت بۆ هه‌ڵبژاردنی سه‌رۆكایه‌تی په‌رله‌مان.\nپارتی دیموكراتی كوردستان بزوتنه‌وه‌ی گۆڕان


نووچە نێت | ڕاستگۆیی بێ لایەنی| گۆڕان دۆڕانی و یەكێتیش نەیبردەوە!\nئەكرەم میهرداد :\nڕاگەیاندنی ئەنجامی هەڵبژاردنی خولی پێنجەمی پەرلەمانی كوردستان، وێڕای بردنەوەی ئاشكرای پارتی دیموكراتی كوردستان، بەڵام دوو ئەنجامی چاوەڕوانكراوی دیكەی لێكەوتەوە، یەكەمیان دۆڕانی ئاشكرا‌و كارەساتباری گۆڕان بوو، دووەمیان ئەوەبوو، كە سەرەڕای دۆڕانی گۆڕان، بەڵام یەكێتیش نەیبردەوە. بۆیە ئەڵێم ئەم سێ ئەنجامە چاوەڕوانكراو بوون، چونكە ئەوەتەی گۆڕان دروست بووە شانۆی سیاسی كوردستان بریتییە لە ناكۆكی و شەڕی ساردی نێوان ئەم سێ لایەنە و بەلاوەكیش ناكۆكی و دژایەتی لایەنە كەمتر بەهێزەكانی دیكەیە لە بەرامبەر یەكێتی و پارتی.\nلەهەلومەرجی ناكۆكی و دژایەتی نێوان حزبەكانی كوردستان لەسەر هەژموون و بەرژەوەندی و دەسەڵات، زۆر جاریش لەسەر بەدەست هێنانی پشتیوانیی دەوڵەتانی داگیركەری كوردستان، بێگومان ئەو لایەنە دەیباتەوە كە دیزاین و پێكهاتە مێژووییەكەی لەسەر بنەمای هەژموون و دەسەڵات و سامان دروست بووە، كە پارتی دیموكراتی كوردستان «یەكەمی بێ ركابەرە». دیزاین و تەوەری سەرەكی حزب و سیاسەتی كۆنەپارێز (موحافەزكار) لە هەموو شوێنێكی دنیا لەسەر سێ بنەما دروست بووە، كە ئەوانیش سەروەری (السیادە)، دەسەڵات و سامانن و ئەركی ئەم سیاسەت و حزبانەش پاراستن و پارێزگارییە لەو سێ بنەمایەی بوون و هەبوون و مانەوەیان.\nبێگومان هەر لایەنێك لەم مەیدانانەدا بچێتە دژایەتی و ناكۆكی ئەو لایەنەی، كە خاوەنی مێژوویی ئەم پرسانەیە، هەرگیز نایباتەوە. ئەزموون و رووداوەكانی نۆ ساڵی رابردوو، هەموو لەم دژایەتی و جەنگە ساردە لەبەرامبەر پارتی بووە و سەرئەنجام ئەویش بردییەوە.\nئەنجامی دووەمی چاوەڕوانكراو\nئەنجامی دووەمی چاوەڕوانكراو، كە دۆڕانی گۆڕانە بۆ چەند هۆیەك ئەگەڕێتەوە، یەكەمیان ئەوەیە ئەوەتەی گۆڕان دروست بووە هەر خەریكی دژایەتی و ناكۆكییە لە مەیدانی هەژموون و دەسەڵات و ساماندا، بێگومان لەم مەیدانەدا لە هیچكام لە دوو هێزە هەژمووندار و دەسەڵاتخواز و دەوڵەمەندەكەی كوردستان نەك ناباتەوە، بەڵكو لە باشترین رەوشیدا دەبێتە مەجبور و پاشكۆی ئەوان لەم كێشەیەدا. ئاشكراكردنی ئەوەی، كە یەكێتی مانگانە پارەی داوە بە گۆڕان و شەراكەتی هەندێك لە بەرپرسەكانی گۆڕان لە كار و سامانی یەكێتیدا هەمان بڕوا ئەسەلمێنن.\nدووەم، گۆڕان نەدەبووایە بچێتە جەنگی هەژموون و دەسەڵات و پارەوە لەبەرامبەر پارتی و یەكێتی، بەڵكو دەبووایە مەیدان و دیزاین و ئامانجێكی دیكەی بگرتایەبەر، كە ئەویش مەیدان و دیزاینی خەباتی خەڵك و داكۆكییە لە ماف و ئازادی و دادپەروەری لە بەرژەوەندی هەژاران و زەحمەتكێشان. هەرچەند بەردەوام ئەو دروشمانە ئەڵێتەوە وەكو بەشێك لە سیفاتی “پۆپۆلیستی و عەوامفریوی” دێرینی خۆیان، بەڵام هەرگیز ئەمە بنەما و تەوەری سەرەكی و ڕەسەنی كار و بڕیاری ئەوان نەبووە، بەڵكو هەر لە سەرەتاوە بۆ ئەوە هاتنە مەیدان، كە ببنە شەریكی هەژموون و دەسەڵات و پارە و بێگومان لە سەردەمی تەبایی و ئاشتیدا بەشیان بەركەوت، بەڵام لە سەردەمی ناكۆكی و دژایەتیدا دەركران و بێبەش كران و سەرئەنجام یەكێتی فریایان كەوت و مانگانەیەكی بۆ بڕینەوە. ئەمە هۆكار و زەمینەی شكستی سەرەكی گۆڕان بوو، چونكە پەیگیر و ڕاستگۆ نەبوو لە خەبات لەپێناوی بەرژەوەندی خەڵكدا.\nسێیەم، تێكچوونی دیزاینی سەركردایەتی و ناوەندی بڕیار بەدەست بوو. نەوشیروان مستەفا بزووتنەوەی گۆڕانی بەو شێوەیە دروست كردبوو، كە بگونجێت لەگەڵ هێز و هەژموون و بڕیارەكانی خۆیدا و لەمەشدا بۆ چەند ساڵێك سەركەوتوو بوو، بەڵام دوو هۆكار هەبوون، كە ئەو سەركەوتنەی لێتێكدا یەكەمیان نەخۆشی و پیری بوو، دووەمیان هەر هەمان هۆكار بوو، كە چووە ناو جەنگی هەژموون و دەسەڵات و پارەوە لەمەشدا خۆی مابوو، كە چەند جار ناچار بوو لەگەڵ یەكێتی ڕێك بكەوێتەوە و ئیمزای دوو رێكەوتنی دەباشان و مایسی 2016 بوو. لەدوای مەرگی نەوشیروانیش سەكردایەتی گۆڕان زۆر لاواز و بێ كاریگەری بوو، كە ئەمەش هۆكارێكی دیكەی شكست بوو.\nلەدوای دۆڕانی گۆڕان زۆر كەس چاوەڕوانی ئەوە بوون، كە یەكێتی بیباتەوە و هیچ نەبێت ئەو دەنگ و كورسیانەی، كە لە دوو هەڵبژاردنی رابردوودا گۆڕان لێی بردەوە، بۆی بگەڕێتەوە یان بەدەستی بهێنێتەوە، بەڵام ئاكامەكە ئەوە بوو، كە تەنیا سێ كورسی زیاتری بەدەستهێنا لە هەڵبژاردنی خولی چوارەم لەساڵی 2013. هۆكارەكانی نەبردنەوە و سەرنەكەوتنی یەكێتی و بەتایبەتی لەبەرامبەر پارتیدا، بەبڕوای من هەمان هۆكاری شكست و نەبردنەوەی گۆڕانە. لەدوای مەرگی مام جەلال لەناو یەكێتیدا دوو دیزاین و پێكهاتە تێكچوون یان لەڕاستیدا نەمان. رابەرایەتی كارێزماتیك و بەهێز و كاریگەریی مام جەلال، كە هەتا رادەیەكی زۆر یان لە راستیدا هەموو بڕیارێكی سیاسی لە دەستی خۆیدا بوو، لەدوای نەخۆشی و مەرگی ئەویش یەكێتی نەك تەنیا بڕیاری سیاسی نەداوە، بەڵكو هەر بڕیارێكی سیاسی دابێت بەهەڵە و زیان بۆ خۆی و بۆ كوردستانیش شكاوەتەوە. یەكێتی نیشتمانی كوردستان لەدوو سەردەمی گرنگ و كاریگەردا دیزاین و پێكهاتەكەی لەلایەن خودی مام جەلالەوە دروست كراوە و چاككراوە.\nسەردەمی دروست بوونی یەكێتی وەكو نیمچە بەرەیەكی مەیلە و چەپ و ئازادیخواز، كە ئەو كاتە مۆدێل و ستایلی هەندێك لایەنی سیاسی بوون لە جیهاندا، وەكو الاتحاد الاشتراكی جەمال عەبدولناسر، بەرەی میللی و دیموكراتی لە فەلەستین و بەرەی نیشتمانی و پێشكەوتنخوازی گیۆرگی دیمترۆڤ لە بولگاریا.\nیەكێتی دەبێتە بەشێك لە سۆسیال دیموكرات\nسەردەمی دووەمیش لە دوای راپەڕین بوو، كە مام جەلال بڕیاریدا یەكێتی بكەنە بەشێك لە سۆسیال دیموكراسی و سۆسیال ئەنتەرناسیۆنالی جیهانی، كە بێگومان كارێكی زۆر باشیان كرد، چونكە خۆیان لەو رابردووە پۆپۆلیستیەی جارانی بەرە و نیمچە بەرە رزگار كرد و بوونە بەشێك لە دیزاین و پێكهاتەی سۆسیال دیموكراسی، بەڵام بە هیچ جۆرێك و هیچ بنەمایەكی سۆسیال دیموكراسیان جێبەجێ نەكرد، وەكو بنەماكانی یاسای كار، سۆشیال و بنەماكانی خزمەت گوزاری و لانیكەمی ژیان و دادپەروەری. تێكچوون یان نەمانی ئەم دوو بنەما و پێكهاتەیە یەكێتی كردۆتە حزبێك، كە هیچ بنەما و پرانسیپێكی تیا نەماوە بۆ بڕیاری سیاسی؛ ئەوەی، كە ئێستا ڕوو دەدات بوونی دوو یان زیاتری ناوەندی هێزە (مراكز القوی)، كە هەر جارەی یەكێكیان لەبەرژەوەندی خۆی لە جیاتی یەكێتی بڕیار ئەدات.\nسیاسەت و بڕیاری یەكێتی لەدوای نەخۆشی و مەرگی مام جەلال، لەبەرامبەر پارتی بووە بۆ ناكۆكی و دژایەتی لەناو هەژموون و دەسەڵات و ساماندا، واتە ئەو مەیدانەی، كە پارتی تیایدا باڵا دەستە و ئەو بوارەی، كە پارتی خواخوای بوو یەكێتی بخاتە ناوی. دەبوایە یەكێتی مەیدان و دیزاین و پێكهاتەی سۆسیال دیموكراسی و پرسی ماف و ئازادی و دادپەروەری بكردایە بە مەیدانی سەرەكی و كۆتایی خۆی بۆ جیاوازی و نەیاری هێزەكانی دیكەی كوردستان، بەڵام بەداخەوە ئەوەی نەكرد و هەتا ئەوەش نەكات بە مەیدان و بڕیاری سەرەكی خۆی، بڕوا ناكەم پێگەی جارانی لە كوردستان بەدەست بهێنێتەوە.\nئێستا یەكێتی نیوەی كوردستانی لەباری سەربازی و ئاسایش و جەماوەری بەدەستەوەیە و لەناوچەی دەسەڵاتی خۆی هێزی یەكەمە و دەتوانێت بەو هێز و كاریگەرییەی، كە هەیەتی دوو پرسی گرنگ ساز و دروست بكاتەوە. یەكەم پێكهاتەی سەركردایەتی و حزبی خۆی بگۆڕێت بۆ شێوازی نوێ و مۆدێرنی سەركردایەتی و حزبی، كە بە شێواز و پێكهاتەی دیموكراتی و یاسایی ناسراوە و سەركردایەتییەكی جەماعی بەپێی هەڵبژاردنی دەوری و یاسایی شێوازێكی نوێ دروست بكەن و ببن بە یەكەم حزبی كوردستان، كە جیا لە سەركردایەتی نەریتی و مێژوویی بنەماڵەیی یان رابەرایەتی سیاسی و كارێزماتیكی رابردووی سیاسەتی كوردایەتی.\nدووەم، یەكێتی ئەتوانێ و ئەبێت پەیگیر بێت بۆ رێبازی سۆسیال دیموكراسی و جێبەجێكردنی بنەما سەرەكیەكانی (یاسای كار، بیمەی بێكاری، یاسای خزمەتگوزاری كۆمەڵایەتی، لانیكەمی ژیان و دادپەروەری كۆمەڵایەتی). بەڵام یەكێتی وەكو پارتی و گۆڕان هەمان سیاسەت و رێبازی سەرمایەداری و بازاڕ و چەوسانەوەی ئازادی گرتۆتەبەر و بەمەش تەنیا سەرمایەداران و بەرپرسانی دەوڵەمەند و هێزە چەوسێنەرەكان لێی بەهرەمەند ئەبن و پێگە و بنەما كۆمەڵایەتییەكەشی، كە ڕەنجدەرانی بیر‌وبازوون زۆرترین زیان و بەدبەختی و بێبەشیان پێبڕاوە.\nپرسی ماف و ئازادیی و دادپەروەریی\nلە ناكۆكی و دژایەتی نێوان هێزەكاندا (پارتی، یەكێتی، گۆڕان و ئیسلامییەكان) لەوانەیە هەر جارەی یەكێكیان بیبەنەوە یان بیدۆڕێنن، بەڵام پلان و سیاسەتی هەڵبژاردن و ڕازیكردنی دەنگدەر، تەنیا بۆ ماوەیەكی كەم لەژێر كاریگەری ئەو دژایەتی و ناكۆكییەی هەژموون و دەسەڵات و بەرژەوەندی نێوان حزبەكان ئەبێت. هەڵبژاردن و دەنگدان و كاریگەریی لەسەر دەنگدەران تەنیا لەدوو ڕێگا و هۆكارەوە ئەبێت، یەكەمیان پرسی ماف و ئازادیی و دادپەروەرییە بۆ جەماوەری ئەو حزبانەی، كە پێگە كۆمەڵایەتیەكەیان فێری ئەم پرس و مافانە كردووە، كە بێگومان یەكێتی و گۆڕان بەردەوام لەم پرسانە باس و خواسیان كردووە، بۆیە ئەگەر هێزێك بە پەیگیری داكۆكی لەم پرسانە بكات بێگومان دەنگی خەڵكیش فریای ئەكەون.\nڕێگا و هۆكاری دووەم بۆ دەنگدان، مەسەلەی بڕوا و ناسنامەی خەڵكە، كە بێگومان بەشی هەرەزۆری جەماوەر و دەنگدەری پارتی بڕوایان بە رێبازی مێژوویی و سیاسی دێرینی بنەماڵەی بارزانی هەیە و ئەو رێباز و بنەماڵەیەش بە سەرۆك و ئیلهام بەخشی خۆیان ئەزانن و هەر بۆیەش دەنگی پێ ئەدەن. بەشی زۆری دەنگدەر و جەماوەری حزبە ئیسلامیەكانیش پابەندبوونیانە بە ناسنامەی ئیسلامییەوە و ئەوانەش لەهەموو كاتێكدا دەنگیان پێ ئەدەن و فریایان ئەكەون.\nئەوەی جێگای باس وخواسی ئەو كەسانەیە، كە بیر لەپرسە سیاسی و هۆكارەكانی شكست و سەركەوتنی لایەنەكان دەكەنەوە، بێگومان هەمان ئەم ناونیشانەی (گۆڕان دۆڕانی و یەكێتیش نەیبردەوە) چونكە تەنیا گۆڕان و یەكێتی پەیگیر و ڕاستگۆ نەبوون لەگەڵ ئەو ناسنامەیەی، كە پێی ناسراون، وایە سۆسیال دیموكراسی بۆ یەكێتی و بەرەو ژیانێكی باشتر بۆ بزووتنەوەی گۆڕان و هەر ئەمەش وایكرد لەم هەڵبژاردنەدا سەركەوتوو نەبن، بەڵام پارتی هەمان دەنگی جارانی خۆی هێنایەوە، نەك لەبەرئەوەی لە غەمی خەڵك و سیاسەت و پرسی كوردا بووە، بەڵكو لەبەرەئەوەی، كە دیزاین و پێكهاتە و سەقامیگری و ناسنامەكەی وەكو جاران ماوەتەوە.\nئەحزابی وەكو پارتی، كە سەرەتاكەیان لە ئەوروپاوە بووە و هێز و سیاسەتی هەژموون و دەسەڵات و سەروەت تەوەری بوون و بەردەوام بوونیانە، تەنیا لەلایەن ئەو هێزانەوە دابەش ئەبن یان جیابوونەوەیان تێدا ڕووئەدات، كە نوێنەری سەرسەخت و توندڕەوی سەروەریی نەتەوەیین یان نەژادپەرستێكی ئاشكران. بەڵام كاتی خۆی بڕوای نەتەوەیی و نەژادپەرستی كاژیك و پاسۆكیش هەر نزیك بوون لە پارتی و بارزانی، چونكە ئەوان دەیانزانی تەنیا نەتەوەپەرست و نەژادپەرستەكان لەوانەیە بتوانن، ئەوان بەرەو دابەشبوون یان بێ هێزی بەرن.\nپرسی ریفراندۆمیش سەرەڕای ئەو شكست و پیلانەی دەوڵەتانی جیهانی و ئیقلیمی، كە بەسەریان هێنا، بەڵام وەكو ناسنامەیەكی مێژوویی پارتی و بارزانی بەردەوام دەتوانن سوودی لێ وەربگرن.\nئیسلامییەكان هەرچەند دەنگیان كەمی كردووە، كە ئەویش پەیوەندی بە رێككەوتنی نێوان خۆیان و نزیك بوونەوەی بەشێكیانە لە پارتی و بەشەكەی دیكەیان لە گۆڕان، بەڵام دەنگی دەنگدەری ئیسلامی هێشتا هەر بۆ ئەوانە. تەنیا ئەنجامی چاوەڕوان نەكراو ئەو دەنگانەیە، كە (جوڵانەوەی نەوی نوێ) بەدەستی هێناوە، كە ئەویش لەدوو ئەگەر بەدەر نییە، بێگومان دەنگە تووڕە و زۆر نەیارەكانی گۆڕانی بۆ چووە یان دەنگە نەیار و ناڕازییەكانی ئەو نەوەیەی بۆچووە، كە لەم ساڵانەدا بوونەتە دەنگدەر و یەكەمین جارە دەنگ ئەدەن. هەر چۆنێك بێت تەنیا موفاجەئەی چاوەڕوان نەكراوی ئەم هەڵبژاردنە ئەوەیە، كە گۆڕان دۆڕانی و یەكێتیش نەیبردەوە، یەكێتی لە دەنگداندا لە گۆڕانی بردەوە و لە پڕۆسەی سیاسی عیراقیشدا لە پارتی بردەوە، بەڵام دەنگی جەماوەری نەبردەوە!


📝 ئەنجومەنی نۆژین بەبۆنەی گیانبەختکردنی سێ ژینگەپارێزی پاوە، ڕاگەیەندراوێکیان بڵاو کردەوە بەڵگەنامەکان\n📅 کاتی تۆمارکردن Jun 29 2020 11:11AM\nئەگەرچی دۆخی کوردستان و ژیانی هەنووکەیی مرۆڤی کورد [ زۆرتر... 👁] ✖ ✖ 0 1 ✔ 99% ✍ ب.ج. 29-6-2020 11:11:00\n✌ شەریف عەلی شەهیدان\n📅 کاتی تۆمارکردن Jun 30 2020 12:39AM\nشەریف عەلی لە چیای خانتیری سەربە شارۆچکەی زاخۆ لە [ زۆرتر... 👁] ✖ ✖ 1 1 ✔ 90% ✍ م.ب. 30-6-2020 0:39:32\n📖 فۆبیای کۆرۆنا کورتەباس\n📅 کاتی تۆمارکردن Jun 29 2020 11:23AM\nسەباح عەلی جاف فوبیای کۆرۆنا ئەو ترس و شڵەشانەی ب [ زۆرتر... 👁] ✖ ✖ 0 2 ✔ 99% ✍ هـ.ب. 29-6-2020 11:23:36\n📝 لە چالاکی گەریلاکانی هەپەگە ئۆتۆمبێلێک تێکشکێنرا، 6 سەرباز سزادران بەڵگەنامەکان\n📅 کاتی تۆمارکردن Jun 30 2020 8:31PM\nڕاگەیەنراوی هەپەگە: 25ی حوزەیران کاتژمێر 16:00 لە [ زۆرتر... 👁] ✖ ✖ 0 2 ✔ 99% ✍ ر.ف. 30-6-2020 20:31:36\n📝 ڕاگەیاندراوی ژمارە (125) وەزارەتی تەندروستی حکومەتی هەرێمی کوردستان بەڵگەنامەکان\n📅 کاتی تۆمارکردن Jun 30 2020 10:54PM\n1. کەرەنتین: (126 هاوڵاتی نوێ لە کەرەنتین) 1227 ه [ زۆرتر... 👁] ✖ ✖ 0 2 ✔ 99% ✍ ر.ف. 30-6-2020 22:54:23


سەبری ئۆک: فاشیزمی ئاکەپە-مەهەپە لەڕووی ئابووری و سیاسییەوە تێکچووە – Aryen TV\nسەبری ئۆک ئەندامی کۆنسەی بەڕێوەبەریی کۆما جڤاکێن کوردستان،کەجەکە دەڵی هێرش و پەلامارەکانی ڕژیمی تورکیا بۆسەر گڵکۆی شەهیدان نیشانەی ئەوپەڕی ترس و لاوازیی ئەو ڕژیمەیە. چونکە پێشتر دەیانگوت کوردی باش کوردی مردووە، بەڵام ئێستا تەنانەت لە کوردی مردووش دەترسن.\nسەبری ئۆک ئەندامی کۆنسەی بەڕێوەبەریی کەجەکە لە گفتوگۆیەکدا شڕۆڤەی بۆ شپرزەیی ڕژیمی تورکیا و ڕەوشی ناوخۆیی ئەو وڵاتە و هەروەها هێرشەکانی فاشیزمی ئاکەپە-مەهەپە کرد.\nسەبری ئۆک کە لەگەڵ بەرنامەی “ڕۆژەڤا وڵات”ی تەلەفزیۆنی ستێرک قسەی دەکرد، ئاماژەی بەوە دا کە ئاکەپەش وەک هەموو دیکتاتۆرەکانی تر سەرەتا بە کۆمەڵێ بەڵێنی درۆ، چەواشەکاری و فریودان گەیشتە سەر دەسەڵات. بەڵام لەگەڵ بەردەوامیی دەسەڵاتەکەیدا ڕووی فاشیستی و پاوانخوازیی ئەو پارتە وردە وردە بۆ خەڵک ئاشکرا بووە.\nسەبری ئۆک گەورەترین ئاوانتاژی ئاکەپە و هۆکاری سەرەکیی ئەوەی کە هەژدە ساڵە لەسەر دەسەڵاتە بۆ لاوازیی یان نەبوونی بەرەی ئۆپۆزیسیۆن لە تورکیا گەڕاندەوە. بەڵام هاوکات جەختیشی کردەوە کە تەمەنی دەسەڵاتی دیکتاتۆری ئاکەپە-مەهەپە وەکوو هەموو دەسەڵاتە دیکتاتۆرییەکانی ترە و دریژخایەن نابێت. بەتایبەت ئێستا کە هەم لە ڕووی ئابوورییەوە ئیفلاسی کردووە و هەمیش لە ڕووی سیاسییەوە درۆ و دەلەسەکانی ئاشکرابووە، کەوتۆتە دۆخێکی تەواو شپرزەوە.\nسەبری ئۆک لە بەشێکی دیکەی قسەکانیدا هێرشی ڕژیمی تورکیا بۆسەر گڵکۆی شەهیدان لە باکووری کوردستانی وەک نموونەیەکی ئاشکرای لاوازیی و تێکچوونی ئاکەپە هێنایەوە. سەبری ئۆک گوتی ڕژیم ئەگەر باوەڕی بەخۆی بووایە، بە پێویستی نەدەزانی ڕەفتارێکی تا ئەو ئاستە هۆڤانە نیشان بدات. پێشتر دەیانگوت کوردی باش کوردی مردووە، ئێستا ئیتر لە کوردی مردووش دەترسن و قبووڵی ناکەن. ئەو ڕەفتارە هۆڤانەی ئاکەپە لەڕاستیدا نەک لە بەهێزییەوە بەڵکوو لە ترس و لاوازییەوە دێت.\nئەندامی کۆنسەی کەجەکە لەبەرامبەر ئەو ئاستە لە دڕەندەیی و هۆڤێتیی ڕژیمدا داوای لە گەلانی تورکیا چ کورد و چ تورک کرد کە تێکۆشانی خۆیان بەهێزتر بکەن و بەرپەرچی بدەنەوە. گوتی ئەگەر جڤاک لە ڕووی سیاسییەوە خۆی بە ڕیکخستن بکات و ڕۆڵ بگێڕێت، ئاکەپە چیدی لەسەر پێیان نامێنێت.\nسەبری ئۆک سەبارەت بەو دەنگۆیانەی کە باس لە ئەگەری ڕوودانی کوودەتایەکی تر لە تورکیا یانیش هەڵبژاردنی پێشوەختە دەکات، گوتی کە ئەو دەنگۆیانە دەسکردی خودی ئاکەپەیە. ئەردۆغان خۆی ئەو مژارانە دەکاتە ڕۆژەڤ و بەوشیوەیە کۆمەڵگە سەرقاڵ دەکات. وەک ڕێبەر ئاپۆش پێشتر ئاماژەی پێ داوە ئاکەپە تواو خۆی تەسلیمی ئەرگەنەکۆن کردووە. ئیتر کوودەتا پێویست ناکات. ئەوەش دەزانن کە ئەگەر هەڵبژاردنی پێشوەختە بکەن ئەو کورسیانەی ئێستا ناهێننەوە. بۆیە مژاری وەک کوودەتا یان هەڵبژاردنی پێشوەختە مژاری ساختەن و خودی ئاکەپە دەیکاتە ڕۆژەڤ.\nلەو ڕووەوە سەبری ئۆک سەرهەڵدانی گەلانی تورکیای وەک چارەسەری ڕاستەقینەی ڕووخاندنی دەسەڵاتی ئاکەپە-مەهەپە ناو برد و جارێکی جەختی لەسەر کردەوە.\nPrevious کۆما جڤاکێن کوردستان: بە کردەوە وڵامی داخوازی ژنانی کورد دەدەینەوە\nNext ئەمڕۆ ساڵوەگەڕی گیانبەختکردنی فەرماندە فەیسەڵ ئەبو لەیلایە


سه‌نته‌رێ حوكمه‌تا ئه‌لكترونى ل پارێزگه‌ها دهۆكێ هاته ڤه‌كرن و 15 فەرمانگەهـ تێدا پشکدارن\n:: AM:10:29:19/05/2022 \nب مەرەما ساناهیکرنا کاروبارێن وەلاتیان و نەهێلانا روتینیێ، ب ئاماده‌بوونا جێگرێ پارێزگارێ دهۆكێ و سه‌روكێ زانكویا دهۆكێ و نونه‌رێ نڤێسینگه‌ها IT یا ئه‌نجومه‌نێ وه‌زیران ونونه‌رێن به‌رنامێ مه‌سار و رێكخراوا VNG ونونه‌رێن 15 فه‌رمانگه‌هێن میرى یێن خزمه‌تگوزارى ئێكه‌مین سه‌نته‌رێ حكومه‌تا ئه‌لكترونى ل پارێزگه‌ها دهۆكێ هاته ڤه‌كرن.\nدرێورەسمێن ڤه‌كرنا سه‌نته‌ری دا شەمعون شلیمون، جێگرێ پارێزگارێ دهۆكێ بناڤێ كارگێریا پارێزگه‌هێ و پارێزگارێ دهۆكێ سوپاسیا حوكمه‌تا هەرێما كوردستانێ و ئێكه‌تیا ئه‌ورپى و به‌رنامێ مه‌سار ورێكخراوا VNG وهه‌موو لایه‌نان كر بو پالپشتى وڤه‌كرنا سه‌نته‌رى و گوت، ڤه‌كرنا سه‌نته‌رێ حوکمەتا ئەلیکترونی ل پارێزگەها دهۆکێ گرنگی یا خوە یا زانستى هه‌یه و دێ بیته هاریكار كو كار و پلانێن ئاڤه‌دانكرنێ بله‌ز و زانستى تر بهێنه بجهئینان وپ شته‌ڤانیا پارێزگه‌ها دهۆکێ ژی بو سه‌نته‌رى و ڤان چالاکیان دوپات دکەین.\nپاش یاداشتا پشته‌ڤانیكرنا به‌رنامێن سه‌نته‌رى دناڤبه‌را جێگرێ پارێزگارى وپرۆگۆامێ مسار و رێكخراوا VNG ونڤێسینگه‌ها IT یا ئه‌نجومه‌نێ وه‌زیران هاته واژوكرن.\nل دوڤدا سه‌نته‌ر بره‌نگه‌كێ فه‌رمى هاته ڤه‌كرن.\nسه‌نته‌رێ حوكمه‌تا ئه‌لكترونى ل پارێزگه‌ها دهۆكێ GIS ئیكه‌مین سەنتەرە ل سه‌ر ئاستێ هه‌رێما كوردستانێ دهێته ڤه‌كرن و هه‌موو داتا و پێزانین دێ دناڤ سه‌نته‌ری دا هێنه كومكرن و هه‌موو پلان و پرۆژێن خزمه‌تگوزارى ل دووڤ نه‌خشه‌یێن جوگرافى یێن سه‌نته‌رى دێ هێنه دارشتن و ل ده‌ستپێكێ 15 فه‌رمانگه‌هێن خزمه‌تگوزارى تێدا د پشكدارن و پشتى هنگى دێ هێته به‌رفره‌هكرن.


چیرۆکەکانی نیشتمان، چەند یادەوەریەک لەگەڵ مام جلال\nمەبەستم لە گێرانەوەی ئەم روداوانە تیشکخستنە سەر بەشێک لە مێژوی ئەو سەردەمە کە مام جلال رابەر و نوێنەرایەتی پشکەکەی خۆی لە بزافی کوردایەتی دەکرد. بەشێک لە هاورێ و هاوخەباتانی ئەو تێکۆشەر و سەرکردە ناودارە خۆیان لە چەند روداوی مێژویدا دور راگرتوە، وێرای ئەوەی نەوە و بەشێک لە خانەوادە و خزمەکانی لە سایەی سێبەریدا بێئەندازە سودمەندن بەڵام نەیانتوانیوە مێژوی سیاسی و فکری مام جلال راشکاوانە بەرجەستە بکەن، سەرەرای ئەوەشی بۆیان کردوە بەڵام مام جلال شایستەی زۆر زیاترە. وەک وتراوە کردار شەرتە بۆیە چەند کەسێکیش لە نزیکەکان لێی بە هۆکاری رەفتاری نادروست و نایاسایی و گەندەڵی و ناحزبی ... تاد، تایبەت دوای وەفاتی، زەمینەخۆشکەر و هۆکاری سەرهەڵدانی گەلێک پرسیارن دەربارەی چەند هزر و بۆچون و دروشمەکانی یەکێتی و مام جلال.\nمێژوی مام جلال بە دیوە ئەرێن و نەرێنەکیانەوە بەشێکی زۆر دەوڵەمەند و گرنگی مێژوی بزافی رزگاریخوازی کوردە لە باشور و سەرجەم کوردستانی گەورە، ئەوەی مێژو باش نەناسێت مەحاڵە دیدیگایەکی رونی بۆ ئایندە هەبێت و ئەوەشی لەو مێژوە هەڵگەرێتەوە دەکەوێتە بەردەم هەزار و یەک گومانەوە.\nمەخابن دوای وەفاتی مام جلال بەشێک لە وارسە سیاسی و خوێنەکانی ماوەیەکە لە فەلەکێکی جیاواز لەوەی مام جلال دەسورێنەوە، ئەمەش سەرەرای ئەوەی خوالێخۆشبو زەمینە و کەرەستەی سیاسی و حزبی و مادی بەهێزی بۆ جێهێشتبون، کورد وتەنی زۆر یاخود کەم هاتونەتە سەر سفرەی حازر. بەشێکی بەرچاوی هاورێ و هاوخەبات و تەنانەت رکابەرەکانی مام جلال دەریایەک لە زانیاری هەستیاریان لایە و روداویان لە گەڵ مام جلال هەیە، مەخابن تەنها خودی مام جلال و کاک نەوشیروان، هەروەها کاک مسعود باسێکی بەشێکی بچوکی ئەو مێژوەیان کردوە.\nلە دانیشتنێکی کونسوڵی ئەمریکا لە هەرێم لە گەڵ کاک نەوشیروان دوای دوا نەخۆشکەوتنی مام جلال کە بەندە ئامادەبو، کاک نەوشیروان بە یەک رستە پێناسەی مام جلالی بۆ کرد، کاتێک گوتی: ئێمە یەک مام جلال مان هەیە و هەرواش دەمێنێتەوە. هەڵسەنگاندنی مێژوی سەرکردە و تێکۆشەرەکانمان بە ویژدانەوە ئەرکێکی ئەخلاقیە پێش ئەوەی سیاسی و فکری بێت، کەم نین ئەوانەی لەم سەردەمەدا بە پێوەرە چەواشەکار و پۆپۆلیست و خۆپەرستانەی خۆیان لە هەڵسەنگاندنەکانیاندا بێ ویژدانی و غەدرێکی گەورە دەکەن، ئەمە لە کاتێکدا تێیاندایە جاران شەو و رۆژ تەنانەت بۆ سێبەری مام جلال دەچەمانەوە، پێموایە ئەمجۆرە کەسانە بازرگانی سیاسی سەرلێشێواو هەرزەکار و نزم بەهان.\nناشێت نەڵێم لەو ٣٣ ساڵەی ئەندامی یەکێتی بوم و زیاتر لە ١٢ ساڵ لێی کارگێری مەڵبەندی دەرەوە بوم بە یەک قسە و بە یەک وشە داوای هیچ شتێکی شەخسیم نە لە مام جلال و نە لە یەکێتی کردوە، بە پێچەوانەوە راشکاوانە قسەی خۆمم کردوە و رەخنەی توندیشم تەنانەت لە مام جلال گرتوە و بڵاویشم کردۆتەوە.\nوێرای ئەوەی ئەمانەی باسیان دەکەم چەند دڵۆپێکن لە دەریای بەرینی مێژوی مام جلال، بەڵام ئاوێنەشن بۆ بینین و تێگەیشتن لە چەند ساتێکی مێژویی کەسایەتی سیاسی مام جلال و ئەو دۆخە دژوارەی تێیدا گیربوبو.\nرۆژێکی ناوەندی بەهاری ساڵی ١٩٧٢ خوالێخۆشبو مام جلال لە گەڵ خوالێخۆشبو فازل مەلا محمود ( لە باڵی مەکتەبی سیاسی پارتی بو ) لە بارەگای یەکێتی قوتابیانی کوردستان لە بەغدا کە لە گەرەکی وەزیریە بو سەردانیان کردین، ئەو سات بەندە وەک ئەندامی سکرتاریەتی قوتابیان لە گەڵ خوالێخۆشبوان عادل موراد سەرۆکی یەکێتی قوتابیان و جەلال خۆشناو سکرتیرو چەند ئەندامێکی تر لە پێشوازیکردنیاندا بوین، ئەوە بۆ یەکەمجار بو روبەرو مام جلال ببینم. ئەوەندەی بیرم بێت جەختی دەکرد لەسەر پتەوکردنی کارەکانمان لە ناوچەکانی خانەقین و کەرکوک و پەیوەندیەکانمان لە گەڵ رێکخراوە خوێندکارە بیانییەکان کە لە بەغدا کاریان دەکرد.\nپێشترساڵی ١٩٦٣ لە سەردەمی دانوستانی شۆرشی ئەیلول لە گەڵ بەغدا مام جلالم لە دورەوە بینیوە کاتێک لە باڵکۆنی تەلارەکەی نوری عەلی لە بەردەرکی سەرای سلێمانی وتارێکی شۆرشگیرانەی پێشکەش بە جەماوەری خەڵکی سلێمانی کرد.\nئەو سات ئەستیرەی مام جلال لە ئاسمانی کوردایەتیدا دەگەشایەوە و چەندین هەڵبەستی فۆڵکلۆری و بەرزنرخاندنی ئەو سەرکردە گەنجە یاخیبوە لەسەر زاری گەورە و بچوکی دەڤەری سلێمانی بو.\nئێمە خوێندکاری قۆناغی مامناوەندی بوین لە " سانەوی سلێمانی " ، لە پۆلدا بوین کاتێک بیستمان مام جلال لە بیناکەی نوری عەلی خوتبە دەدات، هەمو بە یەک تەوژم پۆلەکەمان جێهێشت و بە راکردن بە شەقامی مەولەویدا هەناسەبرکێمان بو تا فریای بینینی مام جلال بکەوین. خۆشبەختانە خواستەکەمان هاتەدی.\nسەردەمی جەلالی و مەلایی بۆ خۆم تا سەر ئێسک مەلایی بوم و لە یەکێتی قوتابیان و رێکخستنەکانی پارتیدا کارم دەکرد، لە گەڵ ئەوەشدا هیچکات بەچاوی ناحەز و دژ سەیری مام جلالم نەکردوە، چونکە بەو تەمەن و ئەزمونە بچوکەم درکرم دەکرد ئەو کەسایەتیە مرۆڤێکی کوردپەروەرە.\nهاوینی ساڵی ١٩٧٢ شەهید سامی عبدالرحمن کە سەرپەرشتکاری رێکخراوە پیشەییەکانی پارتی بو دانیشتنێکی بۆ مەکتەبی سکرتاریەی یەکێتی قوتابیانی کوردستان لە گەڵ خوالێخۆشبو مەلا مستەفا لە چۆمان رێکخست، لە کۆتایی دانیشتنەکە مەلا مستافا کاک محمد قەرەداغی کە پێشتر سەر بە باڵی مەکتەبی سیاسی پارتی بو و بەندەی راسپارد سەردانی خوالێخۆشبوان ئیبراهیم احمد و مام جلال بکەین کە نیمچە دەستبەسەر بون لە خانویەکی بچوک نزیک لە ماڵی بەرپرسی پاراستنی پارتی (خوالێخۆشبو شەکیب عەقراوی) لە سەر چۆمی چۆمان، کاک محمد لە ژیاندا ماوە و وردەکاریەکانی راسپاردەکەی مەلا مستەفای لە زهندا وەک خۆی هەڵگرتوە. پێموایە مەلا مستەفا هیچ پێویستی بە ئێمەی خوێندکار نەبو تا پەیام بەو دو کەسایەتیە سیاسیە بگەیەنین، بەڵکو مەبەستی بو پێیان بڵێت زەمینە بەپیتەکەی ئێوە، خوێندکار و ئاراستە چەپەکان گوێرایەڵی منن و فەرمانەکانم جێبەجێ دەکەن. هەر چۆنێک بێت پەیامەکە زیاتر ئامۆژگاری بو کە ناوەرۆکێکی سیاسی تێدا حەشاردرا بو.\nشۆرشی ئەیلول دوچاری شکست کرا، بەندە و گروپێکی ١٦ کەسی تر وەک یەکەم پۆلی پەناهەندە لە ١٢ مایسی ١٩٧٥ گەیشتینە هۆڵەندا. ماوەی دو مانگ دواتر بە هاریکاری گروپێکی دۆستانی هۆڵەندی توانیمان بە پاسپۆرتی کاتی بەرەو بەرلێنی رۆژئاوا بۆ کۆنفرانسی کۆمەڵەی خوێنکارانی کورد لە ئەوروپا بچین. سودفە نەبو خوالێخۆشبوان مام جلال و کاک نەوشیروان و چەند کەسایەتیەکی تر لەوێ بون.\nپێش دەستپێکردنی کۆنفرانسەکە مام جلال گروپی هۆڵەندای بۆ رێستورانتێکی چینی دەعوەت کرد و پێێ گوتین بەناوبانگترین خواردنی چینی مراویە کە بە شێوازی چینی ئامادەی دەکەن، گروپەکەی ئێمە نۆکەس بوین، زۆربەمان رێکخستنی یەکێتیمان دروستکرد، لەوانەی لە بەرڵین ئامادە بوین بەرێزان:\nخوالێخۆشبو دکتۆر جەمیل شەرەف کە دۆستێکی دێرینی مام جلال بو، علی ئیحسان دوای روخاندنی سەدام بو بە راوێژکاری یەکەم لە پەرلەمانی عێراق، فواد حسین کە ئێستا وەزیری دەرەوی عێراقە و برای هێژا محمود موراد. لە رۆژانی کۆنفرانسەکەدا مام جلال جەختی دەرکردوەو لەوەی سەرهەڵدانی ئاراستەیەکی نوێ لە بزافی کوردایەتی جیاواز لەوەی پارتی و بنەماڵەی بارزانی ئەرکێکی گرنگی مێژوییە. لەو روانگایەوە کۆمەڵەیەکی خوێندکارانی تر بە ناوی کۆمەڵەی خوێندکارانی کورد لە دەرەوەی وڵات بە هاوکاری خەستی خوێندکارانی کوردی رۆژهەڵات دروستکرا و کۆمەڵە دێرینەکەی نزیک لە پارتی کەنارگیر کرا.\nلەو دیدارەدا مام جلال پێی گوتم: بیرمان ناچێت لە ساڵی ١٩٦٨ کاتێک نامەیەکی پرۆتێست بە ناو و واژۆ دژ بە رژێمی شای ئێران مان ئەنجامدا و لە رۆژنامەی النور بڵاوکرایەوە تۆ سەرەرای ئەوەی پارتی بویت پشتگیریت کردین.\nساڵی ١٩٧٨ مام جلال سەردانی هۆڵەندای کرد و هاوکاتیش شەهید عبدالرحمن قاسملۆ لە هۆڵەندا بو، یەک دو رۆژ هەر دو سەرکردە بە جوتە لە شوێنێکی دیاریکراو سەرقاڵی باس و پرسەکانیان بون.\nلەو سەردەمەدا بەندە ئەندامی رێکخستنی یەکێتی لە هۆڵەندا بوم و زیاتر کاری پەیوەندیەکانم دەکرد، دیدارێکم بۆ مام جلال لە گەڵ بەرپرسی پەیوەندیەکانی دەرەوەی حزبی کاری هۆڵەندی سازکرد، ئەو سات یەکێک لە گەورە حزبەکانی هۆلەندی بو و سەرۆک وەزیران لەوان بو. دیدارەکە لە بارەگای ئەو حزبە بو لە ئەمستردام کە تا ئەم چرکەیەش هەمان بارەگایان هەیە.\nئەو بەرپرسە کە ئەندامی پەرڵەمانیش بو ئەندامێکی کاریگەر و بزوێنەری لیژنەی بەرگری و ئاسایش بو لە پەرڵەمانی هۆڵەندی و کەسایەتیەکی بەهێز و ناودار بو، بۆ خۆی جولەکە بو، خانەوادەکەی لە دوەم شەری جیهاندا لە لایەن نازیەکانەوە لەناوبرابون، ناوی هاری ڤان دێن بێرخ بو Harry van den Bergh و دو ساڵ لەمەوبەر کۆچی دوایی کرد.\nلە دانیشتنەکەدا خاوەن ماڵ روی کردە مام جلال و گوتی: بەرێز تالەبانی من یەک داواکاریم لێتان هەیە، ئەویش سەنتەرێک، گەر ژورێکیش بێت، لە هۆڵەندا بکەنەوە تا دنیا پەیوەندیتان پێوە بکات، بۆ خۆشم چیم پێبکرێت درێغی ناکەم. مام جلال لە وەڵامدا گوتی سوپاستان دەکەم، بەڵام چ دەتوانیت بۆ ئێمە بکەیت. هاری لە وەڵامدا گوتی: دەرمان، جل و بەرگ بۆ پارتیزانەکانتان، تەنانەت چەک و ئامرازەکانی پەیوەندی و .. تاد. مام جلال سوپاسی کرد و بە زمانێکی دیبلۆماسیانە گوتی بە زوترین کات ئاگادارتان دەکەمەوە. دواتر مام جلال پێی گوتم: راستە من لە گەڵ نوێنەری حزبێکی عەریقی سۆشیال دیموکرات دانیشتوم، بەڵام بە هیچ جۆرێک باسی ئەم دیدارە لە گەڵ ئەو بەرپرسە مەکە، گەر پێی بزانن ناتوانم لە هیچ وڵاتێکی ناوچەکەمان بجولێم و توشی کۆمەڵێک کێشەی گەورە دەبم.\nئەوسات و ئێستاش بۆ خۆم لەو باوەرەدام ئەو هۆشیاردانە بە من زادەی دۆخی ئاڵۆزی باشوری کوردستان و ناچاری بو.\nلەو سەردانەدا لە نان خواردنێکی نیوەرۆ لە ماڵەکەم لە شاری ئوترێخت دیدارێکی رۆژنامەگەری بۆ مام جلال لە گەڵ رۆژنامەگەری ناوداری هۆڵەندی کە لە کارەکەیدا پسپۆری بێ رکابەری ناوچەی رۆژهەڵاتی ناوەراست بو و ناوی Michael Stein بو سازکرا، ئەم زاتە چاوپێکەوتنی لە گەڵ زۆربەی سەرکردە ناودارەکانی رۆژهەڵاتی ناوەراست ئەنجام دابو، لەوانە یاسر عەرەفات، ئەنوەر سادات،سەرکردەکانی ئیسرائیل و لە گەرانەوەی ئایەتوڵڵا خومەینی لە پاریسەوە بۆ تاران لە فرۆکەکەدا دەبێت....تاد. ئەم رۆژنامەگەرە جولەکە بو و تا سەر ئێسک پشتگیری ئیسرائیلی دەکرد، لە دوەم شەری جیهاندا خۆی و خانەوادەکەی لەلایەن نازیەکانەوە زۆر ئەزیەت درابون. سەرچاوەیەکی گرنگی زانیاریەکانی موسادی ئیسرائیلی بو و بەو هۆیەش رۆژنامەکەی کە ناودارترین رۆژنامەی هۆڵەندایە NRC Handelsblad لە کارەکەی دەری کرد بەڵام بە بریاری دادگا ئەو هەنگاوە هەڵوەشێنرایەوە. لەو دانیشتنەدا شەهید عبدالرحمن قاسملۆ، خوالێخۆشبوان عادل موراد و احمد بامەرنی، بەرێزان فواد حسین و محمود موراد کە لە ژیاندا ماون ئامادە بون.\nرۆژنامەگەرەکە پرسیارێکی لە مام جلال کرد کە بریتی بو لە پەیوەندی و گفتگۆکانی لە گەڵ رژێمی شای ئێران کاتێک زۆربەی باڵی مەکتەبی سیاسی لە هەمەدان بون. مام جلال بە پرسیارەکە دڵگران بو و هیچ وەڵامێکی نەدایەوە، رۆژنامەگەرەکە هەستی بە دڵگرانی مام جلال کرد و گوتی: بەرێز تاڵەبانی زۆر لە بەڵگە و دۆکیۆمێنتم لەو بوارەدا هەیە، حەزم دەکرد خۆتان باسی بکەن.\nئەو رۆژنامەنوسە کە ساڵی ٢٠٠٩ وەفاتی کردوە هەواداریکی سەرسەختی پارتی و خانەوادەی بارزانی بو و لە ناخیدا دۆستی گەلی کورد بو و لە بواری راگەیاندن لە هۆڵەندا رۆڵی بەرچاوی بۆ پرسی کورد هەبو.\nماوەی دوایی پرسیارم لە خۆم دەکرد بۆچی لۆبی جولەکە لە هۆڵەندا بایەخی تایبەتیان بە مام جلال و یەکێتی دەدا، بۆ نمونە کەسایەتیەکی جولەکە کارئاسانی زۆری بۆ بەندە و هاوخەبات و دۆستێکی زۆر دێرینی مام جلال کرد ( ئەو بەرێزە بە تەمەندا چوە و ئێستاش هەر لە هۆڵەندا دەژی) تا وەجبەی یەکەمی ئامرازی بێ تەلی پەیوەندی بۆ هێزەکانی یەکێتی لە کوردستان بکرین و فرۆشیارەکەش ئامرازەکانی تا شاخەکانی کوردستان بە ئەمانەتەوە گەیاند.\nساڵی ١٩٨٧ لە گەڵ هاوسەرەکەم کە ئەو کات کاری رۆژنامەنوسی دەکرد لە هۆڵەنداوە بە رێکەوتین بەرەو کوردستان، بۆ ڤیزای ئێران زیاتر لە دو مانگ لە شام ماینەوە، دواتر لە ژێر فشاری یەکێتی ڤیزەیان پێداین و بە فرۆکە بەرەوە تاران رۆیشتین.\nنوسینگەی یەکێتی لە تاران بەهەمان شێوەی ئەوەی شام پەناو و پشتمان بون، تایبەت بۆ هاوسەرەکەم کە هۆڵەندی و رۆژنامەنوسیش بو.\nگەیشتینە سەر سنور و لە شارۆچکەی سەردەشت لە بارەگای پەیوەندیەکانی یەکێتی ماینەوە، کۆتایی بەهار بو پێشمەرگە لە ناوەراستی مانگی ئەپریلی ئەو ساڵەدا داستانی رزگاری خستبوە سەر سەروەریەکانی تری، لە گوندی شێنە ماینەوە و چاوەروانی ئەوە بوین بەرەو یاخسەمەر برۆین، کە بارەگای سەرکردایەتی یەکێتی و مام جلال یش لەوێ جێگیر بوبون. مام جلال بەئاگابو بروسکەی دەکرد بچین بۆلای تا هاوسەرەکەم چاوپێکەوتنێکی لە گەڵدا ئەنجام بدات. مام جلال و یەکێتی لە زۆر لاوە گەمارۆدرابون و فشاری سەربازی عێراق لەسەر هێزەکانی یەکێتی بە چەکی کیمیاییشەوە زۆر خەست بوبو، بۆیە زۆری لا مەبەست بو چاوپێکەوتنە ئەو گەمارۆدان و تەعتیمی راگەیاندنە بشکێنێت.\nهەوڵێکی زۆردرا تا ریگایەکی سەلامەت بۆ گەیشتنمان بۆ یاخسەمەر دابین بکرێت، لە ئاکامدا ئەوە نەکرا بۆیە هاوسەرەکەم چاوپێکەوتنێکی بە ئامرازی بێتەل لە گەڵ مام جلال ئەنجامدا کە تا ئەم چرکەیەش لەسەر شریت تۆمارکراوە.\nلە چاوپێکەوتنەکەدا مام جلال بە تێروتەسەلی باسی دۆخی ئاڵۆز و سەختی کاری سیاسی و پێشمەرگایەتی کرد و نیگەرانی خۆشی بەرامبەر کۆمەڵگای نێودەوڵەتی و بێدەنگیان راشکاوانە بەیانکرد، هەروەها گلەییشی بەرامبەر رەوەندی کوردی دەربری کە وەک پێویست بەدەنگ ئەم دۆخە ئاڵۆزەی کوردستانەوە نەهاتون.\nپێش گەرانەوەمان چەکی کیمیاوی دژ بە پێشمەرگە لە چەند ناوچەیەکی کوردستان ئەنجام درابو و نزیکەی ٢٠ پێشمەرگەی بریندار بۆ قەرارگای رەمەزان لە کرمانشاە بۆ چارەسەر گوێزرابونەوە. لەوێ بینیمانن و هاوسەرەکەم چەندین وێنەی گرتن و چاوپێکەوتنی لە گەڵیاندا ئەنجامدا، هەرچۆنێک بێت هەواڵەکەی گەیاندە رۆژنامەیەکی هۆڵەندی بەڵام داوای بەڵگەی زیاتریان دەکرد. ناردنی وێنە و دەنگ و نامە لەو سەردەمەدا زۆر ئەستەم بو تایبەت لە ناو ئێرانەوە بۆ دەرەوە.\nبە گەیشتنمان بۆ هۆڵەندا هاوسەرەکەم چەند وتارێکی لە سەر گەشتەکە و کورد و یەکێتی نوسی لە گەڵ دو چاوپێکەوتنی رادیۆ.\nتا ماوەیەکی کورت دوای راپەرین مام جلالم نەبینیەوە، لەدوای راپەرینەوە زۆر زیاتر مام جلالم دەبینی و زیاتر لە نزیکەوە ناسیم.\nتا بەشی دوەمی ئەم یادەوریانە.\nرۆتەردام حوزەیران ٢٠٢٢\n1 چیرۆکەکانی نیشتمان: بەغدا چی لە کورد ویستوە و دەوێت؟\n2 هاوڵاتی و خوێندن لە قەفەسی نیشتماندا\n3 لەکەناری دانوبەوە بۆ خڕی ناوزەنگ، لەکەناری تایمسەوە بۆ گردی زەرگەتە\n4 بازرگانیکردن بە نەوشیروان مستەفا\n5 کوردایەتی لە سەردەمی سۆشیاڵ میدیادا\n6 چیرۆکەکانی نیشتمان\n8 پارتی لەقەیرانێکی گەورەدایە، چی دەکات؟\n9 رەشبەڵەکی تایبەت لە یادی راپەریندا\n10 گۆڕان لە نێو بەرداشی دو ئیرسدا\n11 سەرۆکێک بۆ کۆمار یاخود سەرۆک کۆمارێک !\n12 سلێمانی جاران و ئێستا و ئایندە!\n13 هەلێکی زێرین بۆ یەکێتی‌و بەرەی نارازیی


سەلاحەدین موحسین : ئیسلام هۆکاری وێرانکردنی نەتەوەیەکی مەزنی وەک ئێرانە . – WTARIKURD\nسودەکانی ئیسلام ، لە عەرەبیەوە : جیهاد موحەمەد\nسەرچاوە : حوار متمدن\nئێران بەهەشتی سەر ڕووی زەوییە .. شارگەلێکی یەجگار جوان و شاخو و کێو و بەرزایی داپۆشراو بە سەرپۆشی سپی بەفر ، دەرودەشتێکی کەنار دەریای لماوی ، دارستانی چڕی سەوز ، چەندین شارستانیەتی زۆر دێرین لەسەر خاک و شوێنەوارە مەزنەکانییان ئاماژەن بۆ دیرۆکی یەک لە دوای یەکیان ، شوێنەوارگەلێکی زۆر دەوڵەمەند و جۆراوجۆری مرۆڤ و گەل و بەروبوومیێکی سروشتی یەجگار زۆر و زەوەند و گەورە، گەلێکی زۆر کراوە و ژیان خۆشەویست و هەڵبژاردەی مردن لە پێناوی ژیاندا ، وڵاتێک تژی لە پایە و بەهاکانی سەرنجڕاکێشی گەشتوگوزاریی ، تژی لە پایە گرنگەکانی کردنی گەلی ئیران بە گەلێکی گەشاوە و پێشکەوتوو و شارستانی . وڵاتێکی وەک ئێران پێویستە ژمارەی گەشتوگوزارکراوەکانی بگاتە زیاتر لە ٥٠ ملوێن ، بارودۆخ و ئامادەباشییەکانی بۆ گەشتوگوزاریی توانایەکی پێبەخشێوە کە کێبڕکێی وڵاتانی تورکیا و ئیسپانیا و وێنان بکات .\nبەڵام ئێرانی ئەمڕۆی ژێر دەسەڵاتی ئیسلام چۆنە ؟\n١/ کاتێک ناوی ئێران لای هەرچ کەسێک دەبەیت یەکسەر توشی قێزلێکردنەوە دەێت لەو دەسەڵاتەی چی بەسەر ئەو گەلەدا هێناوە، بێزدەکرێتەوە لەو دیمەنانەی کە لە شاشەی تەلەفزوێنەکانەوە دەبینرێت، کە چۆن بە زۆری زۆرداری دین و کولتووری دینیان سەپاندوە بەسەر خەڵکدا، چۆن دەسەڵاتێکی توندوتیژییان سەپاندوە بەسەر ژنان دا کە سەروچاوی خۆیان بە تورەکەی ڕەش داپۆشن و ببن بە پۆلێک لە قەلە ڕەش …\nئیسلام لە زۆربەی وڵاتانی عەرەبیی و ئیسلامییدا ئەم کارە قێزەونەی بەسەر گەلەکانیاندا هێناوە .\nجێگەی داخە کە دەبینین دەوڵەتێکی وەک ئێران، بەو هەموو دەوڵەمەندیی و سروشتە جوان و رازاوەییەوە بوە بە زیندانێکی گەورەی هەژاریی و ڕەشبینی.. هەژاری و داماوی و سواڵکردن و ستەمدیدەیی بەرفراوان تیایدا. ئەمە هەموو بە هۆی سیاسەتی ئیسلامی سیاسییەوە .\n٢/ دەسەڵاتدارێتی پیاوانی دینی و کەللەڕەقی ئیسلام و هێنانە ئارای ژیانێکی نا عەقڵانی و شۆردنەوەی مێشک کە لە هەموو دەوڵەتانی ئیسلامدا بە بێ جیاوازی دەکرێت و دەگوزەرێت.. ئەم حاڵەتەی ئێران لە جەزائیر و مەغریب و سعودیە و یەمەن و پاکستان و بەنگلادشدا دەبینرێت .\nمەخابن ئیسلام کارێکیکردوە کە ئەم گەلانە بژین و بمرن بە دواکەوتوییەتی، ئەم دواکەوتوییە ئەوەندە گەورەیە، ئەگەر بەراوردێک بکەین لە نێوان دەوڵەتێکی ئیسلامی لەگەڵ دەوڵەتێکی دواکەوتوی ئەوروپی و ئاسیایی جیاوازییەکی یەجگار گەورەمان بۆ دەردەکەوێت لە پەروەدە و سیستەمی پەروەردەدا و لە خۆ ڕێکخستن و لە مۆراڵ و مرۆیی بوون و مرۆڤپەروەرییدا و لە خۆشی و چێژوەرگرتندا لە ژیانی ئەم گەلانەدا. لە بەرامبەریشدا هەموو ئەو هەژاریی و داماویی و ستەمدیدەییەی کە لە وڵاتانی ئیسلامدا دەگوزەرێت.\nهیچ دەوڵەتێکی ئیسلامی نییە کە سەرکەوتووبێت و سەرکەوتنی بەدەستهێنابێت و ژیانی خۆشیی و خۆشگوزەرانی بۆ گەل و نەتەوە مسۆگەرکردبێت، تەنانەت ئەگەر دین ـ ی ئیسلامیشی بە زۆر نەسەپاندبێت، هیچ سیستەمێکی ئیسلامی سەرکەوتوو نییە، ئەوە پێکەناوییە کاتێک کە ڕەخنە دەگیرێت لەو سیستەم ئیسلامیانە دەڵێن: نە ئەوە ئیسلامی ڕاست و دروست نییە، کەواتە کامەیە ئیسلامی ڕاست و دروست؟..\nئیسلامی ڕاست و دروست تەنیا ئەفسانەو خەیاڵ و پوچە، هیچ کەسێک بروای پێناکات جگە لە کەسانی سادەو ساکار و ئەوانەی مێشکیان شۆراوەتەوە بە دین و واقیع نابینن و سود لە ئەزموونە زۆرەکان نابینن.\nتێبینیەکانمان لەسە سیستەمەکانی ئیسلام :\n١/ شتێک نییە بە ناوی ئیسلامی سیاسیی و نا سیاسییەوە. ئەوەی کە دەڵێت: “ئیسلامی سیاسیی” بە واتای بوونی ئیسلامێکی تر دێت. واتا پێشکەوتووتر و میهرەبانتر و قایمتر و جیگیرتر و دادپەروەرتر!. ئەمە ڕاست نییە.\nیان بەو مانایە دێت کە پێوەندی بە سیاسەتەوە نییە و نابێت دەستی تێوەربدات. دەستتێوەردانی لە سیاسەت بە مانای لادان و چوونە دەرەوە دێت لێی! واتا گومڕایی و ڕێگا ونکردنی دین. ئیسلام بۆ خۆی فڕوفێڵ و یارییەکی سیاسیی لە پێناوی بەدەسخستنی موڵکایەتی و سەرەوت و ساماندا،و ەک ئبن وحی(زید) ئاماژەی پێدەدا.\nقسەی ئێمەش :\n٢/ ئەم حاڵەتەش لە میسردا دەردەکەوێت، کە سێ یەکەێکی شوێنەواری جیهانی تێدایە، سروشتێکی زۆر نایاب و ئاوهەوایەکی جوانی هەیە. کەچی ئەم لە بەرکەتی ئیسلام و ئەزهەرەوە، دەیەکێکی ئەو رێژەییەی گەشتوگوزارانی ئیسپانیا گەشت ناکەن بۆی. ئەگەر ئیسلام و عروبە نەبوایە، میسر دەبوو بە یەکێک لە دەوڵەتە پێشکەوتوەکانی گەشتوگوزاریی لە جیهاندا. هەڵبەت مەبەستمان لە گەشتوگوزاری شوێنە ژیاریی و کولتوورییەکانە. ئەمە مەبەستمانە نەک گەشتوگوزارانی شوێنی لەشفرۆشیی و رابواردن و عەگال و دیسداشەی عەرەبی. سەرۆکی پێشوی فەرنسا، بۆ بەسەربردنی کاتی پشووی و نووسینەوەی یاداشتەکانی ئەسوانی لە خواروی میسردا هەڵبژارد نەک ئیسپانیا. ئاغاجانی میلیاردێر و سەرۆکی تایەفەگەریی ئیسماعیلیەکان لە نیوە دورگەی هیندا. لە کاتی سەرەمەرگیدا وەسێتیکرد کە گۆرەکەی لە ئەسوان دابێت و مەزارێکی لەوێنەی ئەوەی فرعەون بەسەر گۆڕەکەیەوە بۆ دروستبکەن. سەرەڕای میسر و ئەسوان، جوانترین شوێنی گەشتوگوزاریی لە جیهاندا بە دانپیانانی گەشتکەرانی جیهان “شەرم شێخ”ە، ئەو هاوینەهەوارەی کە کەوتوەتە خواروی میسرەوە نەک ئیسپانیای جوان و ڕازاوە. کەچی ژمارەی ئەوانەی گەشتدەکەن بۆ ئیسپانیا بە قەدەر ژماری دانیشتوانی ئیسپانیا خۆی دەبێت، نزیکی ٤٠ ملوێن ساڵانە گەشتدەکەن بۆی. بەڵام بۆ میسری جوان و ڕازاوە و بەناوبانگ تەنیا ٤ ملوێن ساڵانە گەشتی بۆ دەکەن..! چوونکە مرۆڤ، سەدان سالە خۆی شۆردۆتەوە لە ئیسلام و لە عروبە و لە و عەقڵیەتە .\nئەوەی کە باسمان کرد لەسەر شوێنەوار و هاوینەهەوار و شوێنی جوان و ڕازاوەی گەشتوگوزار دەتوانین بڵێین لە سوری و لە عێراق و لە یەمەنیشدا بە هەمان شێوە هەیە. ئەوە عەقڵیەتی ئیسلام و عروبەیە کە ئەم وڵاتانەی دواخستوە و کردونی بە وڵاتگەلێکی داخراو، لە جیاتی گەشەدان بە هاوینە هەوارەکان و جوانکردنیان ڕیشی پان و درێژ و سەرپۆش و دەموچاوداپۆشین و جل وبەرگی هاودامان و میزی حوشتر تێکەڵکردن بە ماست و سرکە دادەهێنن .\nمحمد زکریا توفیق : کاتێک عەقڵ لە ئارادا نابێت و پیاوانی دین حوکم دەکەن .


دزینی خه‌ونه‌کان | ماڵێک لە ئاسمان\nمن ته‌مه‌نم ده ساڵان بوو، کاتێ ئه‌م سندووقه‌م لێ دزرا، ئێستا بیست ساڵم.من ده ساڵه به‌دوای ئه‌م سندووقه‌دا ده‌گه‌ڕێم، ده ساڵه هه‌موو شه‌وێ ته‌نها یه‌ک خه‌ون ده‌بینم و ده‌یبینمه‌وه، خه‌ونی دۆزینه‌وه‌ی ئه‌م سندووقه،ئه‌م سندووقه‌ی هه‌ر ده‌مزانی ده‌یدۆزمه‌وه.ئه‌وه‌ی نه‌مده‌زانی ئه‌وه بوو که‌ی و چۆن و له کوێ؟\nکاتێ منداڵ بووم، باوکم له سه‌فه‌رێک له سه‌فه‌ره‌کانیدا، که بۆ شوێنه دوورو سه‌یره‌کان ده‌یکرد، سندووقێکی به دیاری بۆ هێنام، سندووقێکی ده‌گمه‌ن که پیرێکی به‌ناوبانگ له ده‌ست ڕه‌نگینیدابۆ کوڕه‌که‌ی خۆی ده‌یکات، کوڕێک که باوک جار دوای جار چاوه‌ڕێی ده‌کات به مه‌لۆتکه‌یی نه‌مرێت، جار دوای جار که کوڕێکی له‌دایک ده‌بێ و ده‌یخه‌نه سه‌ر ده‌ستی تا ناوکی ببڕێت، چاوه‌ڕێ ده‌که‌ن کۆرپه بگری و هیچ جوڵه‌یه‌ک ناکات و دوای چه‌ند چرکه‌یه‌ک ده‌خنکێ و گیانی ده‌رده‌چێ. پیره‌ی ده‌ست ڕه‌نگین هه‌موو جارێ ئه‌م چاوه‌ڕوانییه خه‌ریکه ده‌یکوژێ و وه‌ک کوڕه مردووه‌کانی هه‌ر ئێستا ده‌یخنکێنێ، دوای ده جار، دوای ده رووباری فرمێسکی چاوانی، ده‌ستبه‌رداری ئه‌م خه‌ونه‌ی ده‌بێ وئیتر چاوه‌ڕێی هیچ منداڵێک ناکات. سندووقه‌که له جامخانه‌ی دووکانه‌که‌یدا هه‌ڵده‌گرێت و به قفڵێک دایده‌خات، تا که‌س ده‌ستکاری نه‌کات. به باوکم ده‌ڵێ، که ئه‌م سندووقه هی فرۆشتن نییه،باوکمیش ناچار ده‌بێ باسی منی بۆ بکات.\nمن کوڕێکی گه‌نجم، وه‌ک وتم ته‌مه‌نم ته‌نها بیست ساڵه،که منداڵ بووم، گه‌ر شتێکم بکردبایه وه‌ک هه‌موو منداڵێک که حه‌ز ده‌کات بیکات، پێیان ده‌وتم، تۆ که‌ی گه‌وره ده‌بیت؟، ئێستاش که گه‌نجم و حه‌ز بکه‌م شتێکی گه‌نجانه بکه‌م، پێم ده‌ڵێن، ئه‌وه تۆ که‌ی ده‌بی به پیاو؟ منیش ده‌ڵێم: من جارێ نامه‌وێ ببم به پیاو، ئێوه بۆ به زۆر ده‌مکه‌ن به پیاو؟\nژیانی من له منداڵیدا ته‌نها چاوه‌ڕێ کردنێک بوو تا گه‌وره بم، ژیانی ئێستاشم ته‌نها چاوه‌ڕێ کردنێکه تا پیر بم، به‌م جۆره بێت له پیرێتییشدا هه‌ر ده‌بێ چاوه‌ڕێ کردنی مردن بێت.\nباوکم به پیره‌ی ده‌ستڕه‌نگین ده‌ڵێ، من کوڕێکم هه‌یه، خه‌ون زۆر ده‌بینێ، به جۆرێک خه‌ونه‌کانی خه‌ریکن ده‌یکوژن.له خه‌ودا هێنده هاوار ده‌کات و به جۆرێک ده‌قیژێنێ، وه‌ک ئه‌وه وایه یه‌کێ ده‌ست بخاته بینی تا بیخنکێنێ. من و دایکی به ڕاکردن ده‌گه‌ینه سه‌ری تا فریای بکه‌وین ،نازانم بڕوا ده‌که‌ی یان نا، به‌ڵام زۆر جار وا که‌وتۆته‌وه که خه‌ونه‌کانی ڕاست ده‌رده‌چن و کۆڵێ له‌وه ده‌ترسێ، چونکه کوڕه‌که‌م منداڵه‌و جارێ نه‌بووه به ده ساڵ.\nبه فرۆشیاره پیره‌که‌ی مه‌زاتم وت، به‌ڵێ ده‌زانم ئه‌م سندووقه پڕه له سیحر، به‌ڵام گه‌ر وایه بۆ پێم ده‌فرۆشی؟ پێش ئه‌وه‌ی وه‌ڵامم بداته‌وه، پێم ووت: من دوو قات پاره‌ت ده‌ده‌مێ به‌س ته‌نها بێزه‌حمه‌ت له‌گه‌ڵمدا ڕاستگۆ به،وتی : من بۆ پاره نایفرۆشم. منیش وتم ده‌زانم.\nمن گه‌نجێکم لای گه‌وره‌کان سه‌یرم، زۆر جار به هاوینان کاتی پشوو، دره‌نگ ده‌نووم و دره‌نگ له‌خه‌و‌هه‌ڵده‌ستم، هه‌ندێ جار دایکم لای هاوڕێکانم گله‌ییم لێ ده‌کات که دره‌نگ خه‌به‌رم ده‌بێته‌وه، پێیان ده‌ڵێ تووخوا ئێوه‌ش وان؟ ئه‌وانیش بۆ ئه‌وه‌ی تووڕه‌م بکه‌ن، ده‌ڵێن: نا پورێ گیان، ئێمه سه‌عات شه‌ش دایکمان ده‌مانێرێت بۆ نان، شه‌ش و ده ده‌قیقه نانی گه‌رم له‌سه‌ر مێزی موبه‌قه‌که‌یه.\nپیره‌ی ده‌ست ڕه‌نگین به باوکم ده‌ڵێ، من تۆم بینی پێش ئه‌وه‌ی بێیته ژوره‌وه، ماوه‌یه‌کی زۆر له‌ده‌ره‌وه له سندووقه‌که‌ت ده‌ڕوانی، له‌وه ده‌چوو بزانی که من شتێکی وام هه‌یه،باوکمیش پێی ده‌ڵێ، لێت ناشارمه‌وه و نامه‌وێ درۆت له‌گه‌ڵ بکه‌م، به‌ڵێ ده‌مزانی و ئه‌م دوکانه ته‌واو له خه‌ونێک ده‌چێ که کوڕه‌که‌م بینیوێتی و بۆی گێڕاومه‌ته‌وه که سندووقێکی جوانی تیایه که گه‌ر بیکه‌یته‌وه رووناکییه‌کی زۆر کز لێوه‌ی ده‌چێته ده‌ره‌وه، به‌ڵام ده‌بێ چاوێکت بکه‌یت به هه‌زار چاو ده‌نا تیشکه‌که نابینی و وا ده‌زانی قه‌ت نه‌بووه.\nفرۆشیاره پیره‌که وتی، له‌به‌ر ئه‌وه‌ی له‌وه ده‌چێ ئه‌م سندووقه هێ که‌سێ بووبێ لێی دزرابێت، چونکه له‌و رۆژه‌وه‌ی دۆزیومه‌ته‌وه ژیانم ته‌واو گۆڕاوه، منیش وتم ،\nباشه گه‌ر پێم بڵێی چون ژیانت گۆڕاوه منیش پێت ده‌ڵێم ئه‌م سندووقه هی کێیه، ئه‌ویش وتی: ته‌واو بێ خه‌و شه‌وه‌کانم تێ ده‌په‌ڕن، ئه‌وه دوو ساڵه ئه‌م سندووقه‌م له‌ته‌نه‌که‌یه‌کی خۆڵدا دۆزییه‌وه‌و له‌و ڕۆژه‌وه من خه‌وم لێ زراوه، بۆیه ده‌مه‌وێ له‌کۆڵ خۆمی بکه‌مه‌وه، دوو جاریش فڕێم داوه‌و دڵم نه‌هاتووه‌و هێناومه‌ته‌وه.\nباوکم درێژه به قسه‌کانی ده‌داو ده‌ڵێ: ئه‌و کاته‌ی له‌سه‌ر سه‌فه‌ر بووم بۆ ئێره، کوڕه‌که‌م خه‌ونی به تۆ و دووکانه‌که‌ته‌وه بینی، له نیوه‌شه‌ودا بوو، بانگی کردم وباسی تۆ و سندووقه‌که‌ی بۆ کردم، باسی کوڕه‌کانتی بۆ کردم که له دایک ده‌بن و دوای چه‌ند چرکه‌یه‌ک له تێپه‌ڕبوونی ته‌مه‌نیان سه‌ر ده‌نێنه‌وه،منیش بڕیارم دا که هه‌وڵ بده‌م ئه‌و سندووقه‌ی به دیاری بۆ بهێنمه‌وه تا هه‌ر خه‌ونێکی بینی بینووسێته‌وه‌و له‌و سندووقه‌دا بیپارێزیت تا قه‌ت نه‌فه‌وتێت. ئه‌م خه‌یاڵه، ئه‌م ئامۆژگارییه، پیاوێکی پیر، له مه‌زاتخانه‌که‌ی شاره‌که‌م پێی دام ، کاتێ باسی کوڕه‌که‌م بۆ کرد، که خه‌ونی سه‌یر سه‌یر ده‌بینێ و خه‌ونه‌کانی خه‌ریکن ده‌یکوژن، دوکتۆره‌کانیش نازانن چی لێ بکه‌ن.ئه‌و بوو پێی وتم گه‌ر کوڕه‌که‌ت له سندووقێکی ده‌گمه‌ندا خه‌ونه‌کانی بنووسێته‌وه‌و هه‌ڵیبگرێت، ئه‌وا پاش ماوه‌یه‌ک چاک ده‌بێته‌وه. چونکه ڕوو به ڕوویان ده‌بێته‌وه‌و به‌رامبه‌ریان ئازا ده‌بێ.\nوتی: ئه‌و پیره ده‌ناسم،چه‌ند ساڵێک پێش ئێستا لێره بوو، داوای کرد ئه‌م سندووقه‌ی بده‌مێ، وتم ئه‌م سندووقه بۆ تۆ باش نییه، خه‌وت لێ ده‌زرێنێ، بڕوای پێ نه‌کردم و به دڵشکاویی جێی هێشتم. به‌ڵام پێش ئه‌وه‌ی بڕوا ئاوڕێکی سه‌یری له جامخانه‌که دایه‌وه، یه‌کسه‌ر تێگه‌یشتم که ڕۆژێ دێ و ده‌بێته خاوه‌نی سندووقه‌که و خه‌وی لێ ده‌زڕێی و ژیانی لێ ده‌بێته دۆزه‌خ و قه‌ت وه‌ک خۆی لێ نایه‌ته‌وه.\nپیره‌ی مه‌زات وتی: کاتێک تووشی بێ خه‌ویی بووم ، نه‌مده‌زانی چۆن کاته‌کانم ببه‌مه سه‌ر،ده‌چووم به شه‌و پیاسه‌م ده‌کرد،به کۆڵانه‌کاندا به ته‌نیا له‌به‌ر ده‌م عه‌مووده ڕزیووه‌کاندا شه‌ڕم له‌گه‌ڵ سێبه‌ره‌که‌ی خۆم ده‌کرد، تا ماوه‌یه‌ک فێر بووم خۆشیی له‌و بێخه‌وییه‌م ببینم، بوو بووم به دوو که‌س، دوو ژیانم هه‌بوو، ژیانێک به رۆژ و ئه‌وی تریان به شه‌و. یاریی کۆنکه‌ن و تاوڵه‌م له‌گه‌ڵ خۆم ده‌کرد، که‌س ئاگای لێ نه‌بوو گزیم له خۆم ده‌کرد و زۆر ئاسان له‌خۆمم ده‌برده‌وه‌و پڕ به دڵ پێده‌که‌نیم، به چی؟ خۆشم نه‌مده‌زانی و گرنگیش نه‌بوو بزانم، به‌ڵکو ئه‌وه گرنگ بوو که پێده‌که‌نیم و دڵم خۆش بوو.. به‌ڵام ئه‌وه‌ش هه‌ر ماوه‌یه‌ک بوو، دوایی زۆر ماندوو بووم،هه‌ستم ده‌کرد ئه‌و دوو ژیانه خه‌ریکه دوو قات پیرم ده‌کات، وه‌ک ته‌خته‌یه‌کی ڕزیو له ناوه‌وه ده‌مکات به دوو له‌ته‌وه، بۆیه بڕیارم دا ئه‌م سندووقه‌م له کۆڵ بێته‌وه تا ببمه‌وه به مرۆڤه‌که‌ی جاران.به‌ڵام له‌هه‌مان کاتدا هه‌ستم ده‌کرد که من قه‌ت نابمه‌وه به مرۆڤه‌که‌ی جاران،چونکه من زمانێکی تازه‌م له‌گه‌ڵ خۆمدا دۆزیبووه‌وه، دوای دۆزینه‌وه‌ی ئه‌و زمانه که‌س نابێته‌وه به مرۆڤه‌که‌ی دوێنێ.\nمن گه‌نجێکی بیست ساڵه‌م، ژیان لای من و هاوڕێکانم له قوماشێکی ڕه‌ش ده‌چێت، که هه‌میشه چاوی به‌ستووینه‌ته‌وه، به‌م جۆره ئێمه قه‌ت ژیان نابینین، به‌ڵکو له چاوشارکێداین له‌گه‌ڵیدا.که وا بێت له‌م یارییه‌دا یان ئێمه چاومان به‌ستراوه‌ته‌وه‌و ئه‌و خۆی ده‌شارێته‌وه، یان ژیان چاوی به‌ستراوه‌ته‌وه‌و ئێمه خۆمان ده‌شارینه‌وه. هه‌چ کامیان بێت، من بێزار بووم له‌م یارییه.\nپرسیارێکم له پیره‌ی مه‌زات کرد، که بۆ من زۆر گرنگ بوو، بێزه‌حمه‌ت که دۆزیته‌وه هیچی تیا بوو؟ وتی نه‌خێر، به‌ڵام له‌وه ده‌چێ هه‌ر چی تیا بووبێت سووتێندرابێت، له‌وه ده‌چوو پڕ بوو بێ له کاغزی سووتاو، سووتوویه‌ک که هه‌ر کردمه‌وه ڕه‌شه‌بایه‌ک بردی و نه‌مبینییه‌وه.سه‌یرێکی کردم و وتی، ده ئێستا ده‌بێ ئیتر پێم بڵێی که ئه‌م سندووقه هی کێیه؟تۆ په‌یمانت پێ دام پێم بڵێی. وتم هی منه، ئه‌و وتی به چیدا بزانم که هی تۆیه، ده‌بێ تۆ شتێکم پێ بڵێی که من بڕوات پێ بکه‌م.\nپیره‌ی ده‌ستڕه‌نگین، به‌ره‌و جامخانه‌که رۆشت و سندووقه‌که‌ی ده‌رهێناو خستییه به‌ر ده‌می باوکم،وتی من بڕوات پێ ده‌که‌م و ئه‌و خه‌ونه‌ش که کوڕه‌که‌ت له‌سه‌ر من بینیوێتی ڕاسته، بۆیه من ده‌مه‌وێ یارمه‌تی کوڕه‌که‌ت بده‌م و ئه‌م سندووقه‌ی له منه‌وه به دیاری بۆ به‌ره، باوکمیش که‌مێک به دوودڵییه‌وه ده‌پرسێ: باشه کوڕه‌که‌م گه‌ر ببێته خاوه‌نی ئه‌م سندووقه، تووشی بێ خه‌وی نابێت؟کابرا پێکه‌نی و وتی، ئه‌وه‌ی بیه‌وێ به‌کاری بێنێت ده‌بێ نهێنییه‌ک هه‌یه بیزانێت.باوکمیش پرسی چییه؟\nبه پیره‌ی مه‌زاتم وت: ده‌زانی تۆ بۆچی تووشی بێ خه‌وی بوویت؟ سه‌یرێکی کردم و وتی بۆ؟ وتم چونکه له گیرفانه‌که‌یدا شووشه‌یه‌کی زۆر بچووکی تیایه، که پڕه له بۆنێکی ده‌گمه‌ن، عه‌ترێک که هه‌فته‌ی جارێک له‌و شوێنه‌ی ده‌نوویت ده‌بێ سه‌ری شووشه‌که بکه‌یته‌وه و بۆنێکی بکه‌یت و دایخه‌یته‌وه، وتی کوا سندووقه‌که گیرفانی هه‌یه؟ هه‌موو جارێک که ده‌یکه‌یته‌وه تیشکێک زۆر خێرا لێوه‌ی دێته ده‌ره‌وه، وتی هه‌ستم به‌وه کرد، به‌ڵام هه‌موو جارێک وام ده‌زانی هی چاوه‌کانمه، که به‌ره‌و کزی ده‌چن. دوای تیشکه‌که، ئا له‌و شوێنه‌دا تا ده چرکه ده‌ستت تووند داده‌نێی و گیرفانێک ده‌کرێته‌وه، ده‌ستم برد و بۆنه‌که‌م ده‌رهێنا و له لووتی کابرام نزیک کرده‌وه‌و زانیم کابرا هه‌ژاره، چی پاره‌م له گیرفاندا هه‌بوو خستمه ده‌ستییه‌وه‌و به سندووقه‌که‌وه هاتمه‌وه بۆ ماڵه‌وه.\nله‌و ڕۆژه‌وه‌ی باوکم سندووقه‌که‌ی بۆ هێنامه‌وه، هه‌چ خه‌ونێکم ببینیایه، یه‌کسه‌رهه‌ڵده‌ستام له پارچه کاغزێکدا ده‌منووسییه‌وه‌و ده‌مخسته ناو سندووقه‌که‌وه،\nبه‌و شێوه‌یه چاک بومه‌وه‌و نه به شه‌و هاوارم ده‌کرد و نه خه‌ونی ناخۆشیشم ده‌بینی، ده مانگ من خه‌ونم کۆکرده‌وه، تا ڕۆژێک هاتمه‌وه‌و دز هاتبوونه سه‌رمان زۆر شتیان برد، له‌وانه‌ش سندووقی خه‌ونه‌کانم.به‌ڵام من هه‌ر ده‌مزانی ده‌یدۆزمه‌وه، هه‌موو شه‌وێ خه‌ونم پێوه ده‌بینی و تا لای ئه‌م پیاوه پیره‌ی مه‌زات دۆزیمه‌وه.به‌ڵام هیچ خه‌ونێکی خۆمم تیا نه‌بینییه‌وه، له‌وه ده‌چوو سووتا بێت، که‌مێک له بۆنی ناو سندووقه‌که‌م به‌ناویدا پرژاند تا ئه‌و بۆنی سووتاوییه نه‌هێڵێت، خستمه‌وه شوێنی خۆی،به‌ڵام رۆژ دوای رۆژ هه‌ست ده‌که‌م کارم به‌م سندووقه نه‌ماوه، له‌و رۆژه‌وه هیچ خه‌ونێک نابینم، ئه‌م سندووقه بۆ ئه‌و که‌سانه باشه، که خه‌ون ده‌بینن\nله هاوڕێکانی خۆشم پرسی، ئه‌وانیش که‌سیان خه‌ون نابینن، ئێمه نه‌وه‌یه‌کین بێ خه‌ون بینین. یه‌کێکیان به پێکه‌نینیه‌وه‌وتی، گه‌ر مه‌به‌ستت سندووقه‌که‌یه، نامانه‌وێ، خه‌ونیش ببینین دوایی هه‌ر لێمان ده‌دزن.\nمن گه‌نجێکم تازه بوومه به بیست ساڵ، هه‌ستم کرد ئیتر پێویستم به‌م سندووقه نه‌ماوه، هه‌ڵمگرت و فڕێمدایه نزیکترین ته‌نه‌که‌ی خۆڵه‌وه.\nستۆکهۆڵم، حوزه‌یرانی 2011


بزوتنەوەی گۆڕان وهەڵسەنگاندن بۆ سەد رۆژی كابیەنی نوێ حكومەت دەكات\nبزوتنەوەی گۆڕان: چاودێری جێبەجێكردنی رێكەوتنەكەمان لەگەڵ پارتی دەكەین\nئەندامێكی خانەی ڕاپەڕاندنی بزوتنەوەی گۆڕان ڕایدەگەیەنێت، هەڵسەنگاندنیان بۆ سەد رۆژی كابیەنی نوێ حكومەتی هەرێم كردوە و لەگەڵ ئەوەشدا كاندیدانی رێكخەری سێ ژوری بزوتنەوەكەیان دەنگی لەسەردراوە.\nبرزۆ مەجید، ئەندامی خانەی ڕاپەڕاندنی بزوتنەوەی گۆڕان ئەمڕۆ شەممە 9/11/2019 پاش كۆتاییهاتنی كۆبونەوەی جڤاتی نیشتمانی بزوتنەوەكە لە كۆنگرەیەكی رۆژنامەوانیدا رایگەیاند"چاودێری جێبەجێكردنی رێكەوتنەكەمان لەگەڵ پارتی دەكەین و لەكۆبونەوەی ئەمڕۆدا هەڵسەنگاندنی سەرەتاییمان كردوە".\nبرزۆ مەجید ئەوەشی خستەڕوو، لە كۆبونەوەكدا سێ رێكخەری نوێ بۆ ژورەكان دانران كە بریتین لە (كاوەی مامە عەبە) بۆ رێكخەری ژوری حكومەت، (دلێر عەبدولخالق) بۆ رێكخەری ژوری رۆژنامەوانی، (د.محەمەد شوانی) بۆرێكخەری ژوری ناوچە دابڕاوەكان.\nهاوكات جەختی لەوەش كردەوە، پێویستە هەماهەنگی تەواو لەنێوان هێزە كوردستانیەكان هەبێت سەبارەت بە گۆڕانكاریەكانی عێراق و باسیلەوەش كرد، كۆبونەوەی جڤاتی نیشتیمانی بەكراوەیی دەمێنێتەوە و هەفتەی داهاتو كۆبونەوەكان درێژەی دەبێت".\nد.سەباح هەورامی و بەرپرسانی سنوری ئێران بۆ رووبەڕووبونەوەی كۆرۆنا كۆبوونەوە\nهەسەدە لەسنوری سوریا-عێراق ئۆپەراسیۆن ئەنجامدەدات


📝 بە کتێب بخوێندنەوە، لە دلەراوکێ دوور بکەوە و پابەندی بریارە تەندروستیەکان بە Bellgenamekan\n📅 Katî tomarkrdin Mar 15 2020 10:11AM\nدۆستان و هاورێیان هاونیشتیمانیانی کوردستان و نۆر [ Zortir... 👁] ✖ ✖ 0 3 ✔ 99% ✍ H.B. 15-3-2020 10:11:57\n📝 پژاک: پێویستی ئەم قۆناغە بە یەکیەتی هاوبەشی هێزە کوردستانیەکان هەیە Bellgenamekan\n📅 Katî tomarkrdin Apr 1 2020 7:38PM\nپژاک لە راگەیەنراوەکەیدا باسی ئەوەی کرد، لەم چل سا [ Zortir... 👁] ✖ ✖ 0 2 ✔ 99% ✍ B.J. 1-4-2020 19:38:36\n📝 تەندروستی هەولێر، ئەوانەی لە 15ی شوباتەوە لە دەرەوەی وڵات هاتوونەتەوە، سبەی 01-04-2020 سەردانی بنکە تەندروستییەکان بکەن Bellgenamekan\n📅 Katî tomarkrdin Mar 31 2020 8:00PM\n👁 Em babete 972 car bînrawe\nلەبەر بەرژەوەندی گشتی و پاراستنی تەندروستی هاووڵات [ Zortir... 👁] ✖ ✖ ✖ 0 1 ✔ 95% ✍ B.J. 31-3-2020 20:00:17\n📝 ڕوونکردنەوەیەک لەوتەبێژی حکومەتی هەرێمی کوردستانەوە دەربارەی پشووەکانی بەهار Bellgenamekan\n📅 Katî tomarkrdin Feb 26 2020 7:20PM\nدوابەدوای کۆبوونەوەی رۆژی سێشەممەی ئەنجوومەنی وەزی [ Zortir... 👁] ✖ ✖ ✖ 0 1 ✔ 97% ✍ B.J. 26-2-2020 19:20:22


ڕیاڵ مەدرید سەرکەوتنی بەسەر بەرشلۆنەدا بەدەستهێنا و نازناوی “لالیگا”ی چنییەوە ! – تۆڕی میدیایی خەڵک\n2019/06/22 - 2:24 PM\nتیپی باسکەی یانەی ڕیاڵ مەدرید لە کۆتا ڕووبەڕوبونەوەی خولی ئیسپانیا بەسەر یانەی بەرشلۆنەدا سەرکەوتن و نازناوی ئەم وەرزەیان چنییەوە.\nشەوی ڕابردوو یانەی ڕیاڵ مەدرید لە یاریگای یانەی بەرشلۆنە کۆتا ڕووبەڕوبونەوەی کۆتایی بەرامبەر تیپی یانەی بەرشلۆنە ئەنجامدا و بە ئەنجامی (٧٤ – ٦٨) لەناو خاکی کەتەلۆنیا جامی پاڵەوانیان بەرز کردەوە.\nلە چارەکی یەکەمدا ئەستێرە زەبەلاحەکانی مێرەنگی و ئازولگرانا ململانێیەکی قورسیان کرد و ئاستێکی ناوازەیان نیشاندا، بە ئەنجامی (٢٤ – ٢١) یانەی شاهانە پێشەنگی گرت، لە چارەکەکانی دووەم و سێیەمدا کەتەلۆنیەکان هەوڵیاندا ئەنجامەکە هاوتا بکەنەوە، بەڵام ڕیاڵیەکان تا دەهات ئاستیان زیاتر هەڵدەکشا و جیاوازی خاڵەکانیان لە سێ خاڵەوە کرد بە هەشت، واتا ئەنجامی چارەکی سێیەم (٥٥ – ٤٧) کۆتایی هات.\nلەتایمی چوارەمیشدا هەمان سیناریۆ دووبارە بوەوە و یانەی ڕیاڵ مەدرید توانی سەرکەوتن بەدەست بهێنێت، نازناوی ئەم وەرزەی لالیگا چوارەم نازناوە لەکۆتا پێنج وەرزی ڕابردوو، هەروەها نازناوی ژمارە (٣٥) دەکات بەدرێژایی مێژووی یانەی شاهانە کە لە ناوخۆی ئیسپانیا بەدەستی دەهێنێت.\nڕامۆس هه‌وڵی ڕاگرتنی گواستنه‌وه‌یه‌ک ده‌دات و ده‌یان یانه چوارده‌وری ڕیاڵ مه‌دریدیان گرتووه !\nئه‌رجه‌نتین بۆ گه‌یشتن به قۆناغی هه‌شتی “کۆپا ئه‌مریکا” پێویستی به چییه؟ له چ حاڵه‌تێکدا ده‌رده‌کرێت؟\nمێرسیدس ڕیکۆردی مێژوویی فێراری هاوتا کردەوە و کۆتایی بە ململانێکانی فۆرمولا ١” هێنا !\n2019/10/13 - 6:00 PM\nڤاڵتێری بوتاس شۆفێری فنلەندی تیمی مێرسیدس پێشبڕکێی ژاپۆنی بە پلەی یەکەم بڕی و ململانێکانی ئەم وەرزەی فۆرمولا وەنی لەبەرژەوەندی تیمە ئەڵمانیەکەی کۆتایی پێهێنا.\nئەمڕۆ لە حەلەبەی سوزوکا پێشبڕکێی ژاپۆن ئەنجامدرا، ڤاڵتێری بوتاسی فنلەندی شۆفێری تیمی مێرسیدس پلەی یەکەمی بەدەست هێنا، ئەم بردنەوەیەش لەسەر ئاستی تیمە وەبەرهێنەرەکان یەکلاکەرەوە بوو و ڕێژەی خاڵەکانی تیمی مێرسیدسی گەیاندە (٦١٢) خاڵ، لەبەرامبەردا تیمی فێراری ئیتاڵی تەنها خاوەنی (٤٣٥) خاڵە، بەوپێیەی پاڵەوانێتی جیهان تەنها سێ جەولەی ماوە تیمی مێرسیدس وەک براوەی وەرز هەژمار دەکرێت و نازناوی ئەم وەرزە دەبێتە شەشەم نازناو لەسەریەک کە بەدەستی دەهێنن.\nلەسەر ئاستی شۆفێران، ڤاڵتێری بوتاس لە پلەی یەکەمدا هات و پلەی دووەم بۆ سباستیان ڤیتێڵی ئەڵمانی و سێیەم بۆ لویس هامیڵتۆنی پاڵەوانی جیهان بوو، لە خولانەوەی یەکەمیشەوە ماکس ڤێرستابنی شۆفێری تیمی ڕێدبول و لۆکلێری شۆفێری لاوی تیمی فێراری بەهۆی پێکدادانەوە لەپێشبڕکێکە کشانەوە.\nلەڕیزبەندی شۆفێراندا بۆ نازناوی جیهان، تا ئەم ساتە لویس هامیڵتۆن لە لوتکەدایە و ڕاستەوخۆ بوتاسی هاوکاری بەدوایدا دێت، بۆیە نازناوی تاکە کەسی شۆفێرانیش بەهەر ئەنجامێک بێت لە کۆتا سێ جەولەی داهاتوودا لەبەرژەوەندی یەکێک لەو دوو شۆفێرەی تیمی مێرسیدس یەکلایی دەبێتەوە.\nلە مێژووی فۆرمولا وەندا و تا ئەم وەرزە تەنها تیمی فێراری ئیتاڵی توانیبویان شەش وەرز لەسەریەک ببنە پاڵەوانی وەرز (١٩٩٩ بۆ ٢٠٠٤)، بەڵام لەم وەرزەدا تیمی مێرسیدس بێنز ئەو ڕیکۆردە مێژووییەی هاوتا کردەوە.\nتیمی فێراری ترسی له پێکدادانی دوو شۆفێره‌که‌ی هه‌یه و به‌ڕێوه‌به‌ری تیم دووبارە ڕێکخستنەوە دەکات !\n2019/10/02 - 9:00 PM\nتیمی فێراری ئیتاڵی به بارودۆخێکی نه‌خوازراودا تێپه‌ڕ ده‌بێت و به‌هۆی ململانێی و کێبڕکێی دوو شۆفێری تیمه‌که‌وه ناچارده‌بن دووباره ڕێکخستنه‌وه بۆ پێگه‌کانیان بکه‌نه‌وه.\nڕۆژنامه‌ی “مارکا”ی ئیسپانی له‌زاری “لاگازێتا دێلۆ سپۆرت”ی ئیتاڵیه‌وه ئاشکرای کردووه، بینۆتۆی به‌ڕێوه‌به‌ری تیمی فێراری سه‌رسامه به‌تواناکانی چارلیس لوکلێری شۆفێری دووه‌می تیمه‌که و به گه‌وهه‌ر ناوی ده‌بات، هه‌موو ئه‌مانه‌ش له کاتێکدا ڕووده‌ده‌ن که لوکلێر له پێشبڕکێکانی پێشوودا پێگه‌ی سباستیان ڤیتێڵی ئه‌ڵمانی شۆفێری یه‌که‌می تیمه‌که‌ی له‌سه‌ر خانه‌ی پاڵه‌وانان گرتۆته‌وه.\nڕۆژنامه‌وانانی ئیتاڵیا پێیان وایه له‌دوای ڕووداوه‌کانی پێشبڕکێی سوچی له‌ڕوسیا، چیتر سباستیانی ئه‌ڵمانی هه‌ڵه‌ی کارگێڕی تیمه‌که‌ی قبوڵناکات و به‌هه‌مان شێوه لوکلێر لاوێکی به‌هره‌مه‌نده و ده‌یه‌وێت هه‌موو شتێک هه‌ر بۆخۆی بێت، له‌به‌رئه‌وه‌یه چاوه‌ڕوانی ململانێی ناوخۆ له‌نێو تیمه‌که‌دا ده‌کرێت.\nسه‌رچاوه‌کان ئاماژه‌یان کردووه، ماتیا بینۆتۆی به‌ڕێوه‌به‌ری تیم بڕیاریداوه له‌ماوه‌ی چه‌ند ڕۆژی داهاتوودا دانیشتن له‌گه‌ڵ شۆفێره‌کاندا ئه‌نجام بدات و دووباره ستراتیج و پلانی نوێ ڕێکبخاته‌وه له‌پێناو گرتنه‌وه‌ی تیمی مێرسیدس، به‌ر له‌هه‌موو شتێکیش پێویسته پێگه‌ی شۆفێری سه‌ره‌کی و یاریده‌ده‌ری تیمه‌که‌ی یه‌کلایی بکاته‌وه تا به‌شێوه‌ی ڕاسته‌وخۆ و له‌به‌رچاوی هانده‌رانی فۆرمولا وه‌نه‌وه دووانه‌ی ناوبراو نه‌بێته کێبڕکێی ناوخۆییان.


کازمی داوای ڕێککەوتنی هەولێر و بەغدا دەکات – لڤین پرێس\nکازمی داوای ڕێککەوتنی هەولێر و بەغدا دەکات\nلڤین: مستەفا کازمی، داوا لە ئۆپۆزسیۆنی حکومەت دەکات گفتوگۆیەکی کراوە و راشکاوانە ئەنجام بدەن لەسەر بنەمای بەرژەوەندی وڵات، هاوکات داوای گفتوگۆیەکی نیشتیمانیی بۆ رێککەوتنی نێوان هەولێر و بەغدا دەکات.\nمستەفا کازمی سەرۆک وەزیرانی عێراق، لە پەیامێکی ڤیدیۆییدا، ڕایگەیاند: سەردانی پاپافرانسیس، پاپای ڤاتیکان بۆ عێراق بەرجەستەی جەوهەری گەلی کرد بە بەهاکانی ئاشتی و دادپەروەری، پەیامەکەی پاپاش بۆ سەردانی شارەکانی عێراق بە جیهان گەیشتووە، ئێستاش دەرفەتێکی گرنگە بۆ گەڕانەوەی رۆڵی مێژویی عێراق لە ناوچەکە و جیهان.\nهەر لە پەیامەکەدا کازمی داوای لە ئۆپۆزسیۆنی حکومەت کرد گفتوگۆیەکی کراوە و راشکاوانە ئەنجام بدەن لەسەر بنەمای بەرژەوەندی وڵات و ئاسایش و سەروەریی وڵات و هەمو لایەک پشتیوان و هاوکاربن بۆ سەرخستنی هەڵبژاردنی گشتی پێشوەختە و متمانەی هاوڵاتی بە دیموکراسی و وڵات بگەڕێننەوە.\nهاوکات جەختی کردەوە کە “پێویستە هەموو ئاین و مەزهەب و نەتەوەکان دەست لەناو دەست بن، هاوشێوەی ئەوەی عەلی سیستانی و پاپا فرانسیس دەستیان خستە ناودەستی یەکتری، حکومەتیش پشتئەستورە بە ئیرادەی گەل لەپێناو بەدیهێنانی ئاسایش و ئاشتی و بوژاندنەوە و گەشەسەندن”.\nمستەفا کازمی سەبارەت بە پرسی نێوان هەرێم و ناوەندیش داوایکرد، گفتوگۆیەکی نیشتیمانیی لەنێوان حکومەتی فیدراڵی و هەرێمی کوردستان ئەنجام بدرێت بۆ گەیشتن بە رێککەوتنی کۆتایی، کە تیایدا پارێزگاریی لە یەکێتی خاکی عێراق و چارەسەرکردنی کێشەکان لە ریشەوە بکات.\nدووپاتیشیکردەوە کە “پێویستە وڵاتانی ناوچەکە دەست لەدەستوەردانەکانیان هەڵبگرن و شەڕ و کێشە و ناکۆکییەکانیان نەهێننە گۆڕەپانی عێراقەوە، لەبەرامبەردا عێراق ئامادەیە، بۆ کردنەوەی سەرجەم دەرگاکانی گفتوگۆ بۆ چارەسەرکردنی کێشەکانی ناوچەکە”.\nنوخشە ناسیح: تا ئه‌م ساته حیزبەکان متمانه‌یان بە ژنان نییه\nعه‌بدولـله‌تیف سه‌له‌فى: خۆچەمانەوەتان بۆ پاپا دەوڵەتی كوردیتان بۆ دروست ناكات


بەم هەنگاوانە خۆت لە جەڵتەی دڵ بپارێزە\n2019-12-02 [09:44 AM]\nهەموومان لە جەڵتەی دڵ دەترسین، لەکاتێكدا جەڵتەی دڵ تووشی هەمووان نابێت، ئەوانەی خۆیان دەپارێزن و چەند هەنگاوێك جێبەجێدەکەن، لە جەڵتەی دڵ دوودەبن، ئەمانە چەند هەنگاوێکن بۆ رێگریکردن لە جەڵتەی دڵ و چاکبوونەوەی دوای نەخۆشییەکە:\n１- واز لە جگەرەکێشان بهێنە\nباشترین هەنگاو بۆ دووربوون لە جەڵتەی دڵ و رێگریکردن لە دووبارەبوونەوەی حاڵەتەکە، وازهێنانە لە جگەرەکێشان.\n２- پەستان و شەکری خوێن کۆنتڕۆڵ بکە\nتەنیا پەستان، شەکری خوێن یان هەردووکیانت بەرزبن، ئەوا سەردانی پزیشكی تایبەتمەندی نەخۆشییەکانی دڵ بکە، چونکە بەرزبوونەوەی پەستانی خوێن زیان بە بۆڕییەکانی خوین دەگەیێنێت.\n３- سەردانی پزیشك بکە\nزۆربەی هۆکارەکانی جەڵتەی دڵ کە خۆیان لە بەرزی پەستانی خوێن، شەکری خوێن و چەوری خوێن دەبیننەوە نیشانەیان نییە، بۆیە پێویستە بەپێی پلانێکی رێک سەردانی پزیشك بکەیت، تاوەکو پشکنینی تایبەتت بۆ ئەنجامبدات و نەخۆشییەکانت دیاریبکات.\n４- وەرزش بکە\nوەرزشی رێک دەتوانێت ماسولکەکانی دڵ و فرمانیان باشتر بکات و رێگری لە جەڵتەی دڵ دەکات، بە رێکخستنی پەستانی خوێن، شەکری خوێن و دابەزینی کێشت، بەڵام ئەوە بزانە مەرج نییە وەرزشەکەت زۆر بەهێز و ماندووکەرانە بێت، 30 خولەک لە رۆژێكدا و 5 رۆژ لە هەفتەیەکدا بەسە بۆ تەندروست هێشتنەوەی دڵ و ماسولکەکانی.\n５- کێشت رێکبخە\nکێشی زیادە بەهۆکاری سەرەکی نەخۆشیی بەرزی پەستانی خوێن، شەکری خوێن و زیادبوونی چەورییە زیانبەخشەکانی خوێن دادەندرێ، بۆیە دووربە لە کێشی زیادە.\n６- خۆراکی تەندروست بخۆ\nچەورییە زیانبەخشەکان زیان بە دیواری خوێنبەرەکان دەگەێنن و تووشی تەسکبوونەوەیان دەکەن، هەروەها خوێیەکان هۆکارن بۆ بەرزبوونەوەی پەستانی خوێن، لەبەرئەوە خۆراکی تەندروستی دڵت بخۆ کە پێکدێت لە پڕۆتین، سەوزە و میوە و پاقلەمەنییەکان.\n７- چارەسەری شەکرە بکە\nشەکری خوێن دڵ لەنێو دەبات، بەپێچەوانەوە وەرزشی رێک، خۆراکی تەندروست، دابەزاندنی کێش یارمەتیدەرن بۆ تەندروستهێشتنەوەی دڵ و رێكخستنی شەکری خوێن، بەڵام سەرباری ئەوانەش هەندێک کەس پێویستییان بە دەرمان هەیە.\n８- گوشاری دەروونی کەمبکەرەوە\nگوشاری دەروونی کەمبکەرەوە و بەشێوەیەکی تەندروست خۆت لەگەڵ گوشاری رۆژانە رابهێنە و کەمیبکەوە.\n９- کهول کەمبکەوە\nپێویستە کهول نەخورێتەوە، یاخود بەشێوەیەکی بەرچاو کەمبکرێتەوە و نەگاتە هەفتەی جارێك بۆ خانمان و بەتەمەنەکان لە پیاواندا.


ئه‌مريكا وه بوونه‌ى ئيرانه‌و مه‌ترسى له "بشيوێ تازه‌يگ" ديرێد - شـه‌فـه‌ق نيـوز\nهــــه‌واڵ جیــهانى ئه‌مريكا ئيران بشيوێ تازه‌يگ\nشه‌فه‌ق نيوز/ مايك په‌مپيۆ وه‌زير خارجيه‌ى ئه‌مريكا، داوا له كۆمه‌ڵگاى ناوده‌وڵه‌تى كرد كار له‌بان نواگيرێ له ئيران له دروسكردن "بشيوێ تازه‌يگ" بكا دوياى كووتاييهاتن قه‌يه‌غه‌ێ چه‌ك ك نه‌ته‌وه‌يل يه‌كگرتگ چه‌سپنێده‌ى له‌بان ته‌هران.\nپه‌مپيۆ له وه‌خت دانيشتن ئه‌نجومه‌ن ئاسايش سه‌ر وه نه‌ته‌وه‌يل يه‌كگرتگ له‌باره‌ى سه‌ختيه‌يل ئاشتى و ئاسايش له خوه‌رهه‌ڵات ناوين، داواى زياتر له‌هاوكارى له ناوچه‌گه كرد وه ئامانج ره‌سين ئه‌را فكره‌ى تازه‌يگ له‌وه‌ر چاره‌سه‌ركردن كيشه‌يل كويه‌ن و ئاماژه وه كيشه‌يليگ كرد و له‌وانه‌يش ناكووكيه‌يل له ليبيا و سوريا.\nجى باسه، په‌مپيۆ باس له‌وه‌يش كرد ك وه‌خت فريه‌يگ ها وه‌رده‌م نه‌ته‌وه‌يل يه‌كگرتگ وه‌رجه ئه‌وه‌گ ئيران ئه‌و مه‌رجه‌يله بشكنێد ئه‌را دروسكردن بشيوێ تازه‌يگ و بايه‌سه بڕيار خوه‌ى بيه‌ێد وه‌رجه كه‌فتنه‌وه‌ى هه‌ر روێداگيگ.\nچين كاڵاى ئه‌مريكى وه بڕ 60 مليار دۆلار گرته ئامانج\nله بۆردومانيگ ئه‌را بان حه‌له‌ب 45 كه‌س كوشيان و زه‌خمدار بوين\nله شيكاگۆ 13 كه‌س له ته‌قه زه‌خمدار بوين\nتره‌مپ له‌باره‌ى په‌لاماره‌يليگ له ولايه‌تيگ ئه‌مريكى وشدارى دا\nبريتانيا.. جۆنسۆن وه‌فه‌رمى سه‌ركه‌فت و حزب كارگه‌ره‌يل شكه‌ست هاورد\nله ته‌قينه‌وه‌يگ له نه‌يجه‌ر 91 كه‌س كوشيان و زه‌خمدار بوين\nتره‌مپ وه‌زيريگ تازه ئه‌را ئاسايش ناوخوه‌يى ديارى كرد\nهيزه‌يل ئه‌مريكى له نزيك سه‌رچه‌وه‌يل نه‌فتى له سوريا جيگيره‌و بوين


سبەی تەرمی کەسایەتیەکی کورد دەهێنرێتەوەکوردستان - Hataw سبەی تەرمی کەسایەتیەکی کورد دەهێنرێتەوەکوردستان - Hataw\nسەرەتا > هه وال > سبەی تەرمی کەسایەتیەکی کورد دەهێنرێتەوەکوردستان\nسبەی تەرمی کەسایەتیەکی کورد دەهێنرێتەوەکوردستان\nسبه‌ی ته‌رمی عه‌زیز شێخ ره‌زا ده‌هێنرێته‌وه كوردستان\nبه‌بۆنه‌ی كۆچی دوایی (عه‌زیز شێخ ره‌زا) سه‌رۆكی پێشووی ده‌زگای خێرخوازیی بارزانی و كه‌سایه‌تی دیاری كوردستان له‌بواری خه‌بات و كاری مرۆییدا، كه به‌هۆی نه‌خۆشییه‌وه له وڵاتی سوید گیانی سپارد، سبه‌ی رێككه‌وتی 28/3/2018 ته‌رمه‌كه‌ی له‌ڕێگه‌ی فڕۆكه‌خانه‌ی نێوده‌وڵه‌تی هه‌ولێره‌وه ده‌گاته كوردستان.\nبه‌بۆنه‌ی كۆچی دوایی به‌ڕێز (عه‌زیز شێخ ره‌زا) سه‌رۆكی پێشووی ده‌زگای خێرخوازیی و بارزانی و یه‌كێك له دامه‌زرێنه‌رانی ئه‌م ده‌زگایه كه بۆ ماوه‌ی 12 ساڵ له‌بواری خێرخوازیی و مرۆڤدۆستیدا خزمه‌تی به‌رچاوی كردووه. به‌ناوی سه‌رۆكی ده‌زگا و ته‌واوی كارمه‌ند و خۆبه‌خشانی ده‌زگای خێرخوازیی بارزانییه‌وه پرسه‌و سه‌ره‌خۆشی له خۆمان و بنه‌ماڵه‌ی خوالێخۆشبوو ده‌كه‌ین. داواكارین له خوای گه‌وره خوالێخۆشبێت بخاته به‌ر سێبه‌رو ره‌حمه‌ت و میهره‌بانی خۆی.\nبه‌م بۆنه خه‌مناكه‌وه، ده‌زگای خێرخوازیی بارزانی سه‌رجه‌م لایه‌ن و كه‌سایه‌تیه مرۆڤدۆست و خێرخوازانی كوردستان و كه‌ناڵه‌كانی راگه‌یاندن ئاگادار ده‌كاته‌وه كه رۆژی چوار شه‌ممه رێككه‌وتی (28/3/2018) كاتژمێر (9:00) پێشوازی له گه‌ڕانه‌وه‌ی ته‌رمی خوالێخۆشبێت له فڕۆكه‌خانه‌ی نێوده‌وڵه‌تی هه‌ولێر و ده‌كات هه‌ر هه‌مان رۆژ له مه‌راسیمێكدا به‌ره‌و دوا مه‌نزڵگه‌ی له‌شاری رانیه به‌ڕێ ده‌خرێت.\n• له‌ساڵی (1939) له شاری رانیه له دایكبووه\n• ساڵی (1956) په‌یوه‌ندی به‌ریزه‌كانی یه‌كێتی قوتابیانی كوردستانه‌وه كردووه\n• ساڵی (1959) بۆ خوێندن چۆته پراگ له چیكۆسلۆڤاكیای پێشوو.\n• ساڵی (1966) په‌یوه‌ندی به شۆڕشی ئه‌یلووله‌وه كردووه.\n• ساڵی (1967) بۆته به‌رپرسی ته‌كنیكی ئێزگه‌ی ده‌نگی كوردستانی عێراق.\n• یه‌كێكه له هه‌ڵگرانی میدیالیای بارزانیی نه‌مر\n• ساڵی (2005) بۆته سه‌رۆكی ده‌زگای خێرخوازیی بارزانی\n• یه‌كێك بووه له ده‌سته‌ی دامه‌زرێنه‌رانی ده‌زگای خێرخوازیی بارزانی و بۆ ماوه‌ی (10) ساڵ خزمه‌تی مرۆڤایه‌تی كردووه.\n• ساڵی (2017) به‌هۆی خراپی باری ته‌ندروستیه‌وه ده‌ستی له سه‌رۆكایه‌تی ده‌زگای خێرخوازیی بارزانی كێشاوه‌ته‌وه.\nItem Reviewed: سبەی تەرمی کەسایەتیەکی کورد دەهێنرێتەوەکوردستان Rating: 5 Reviewed By: hataw magazin


ر.م.م.ک داوای دۆزینەوە و سزادانی بکوژانی تاهیر ئەلچی دەکات | مەسعوود مەناف|Masoud Manaf\nماڵه‌وه > NNSROJ\t> ر.م.م.ک داوای دۆزینەوە و سزادانی بکوژانی تاهیر ئەلچی دەکات\nر.م.م.ک داوای دۆزینەوە و سزادانی بکوژانی تاهیر ئەلچی دەکات\nNNSROJ: ڕێکخراوی مافی مرۆڤی کوردستان بە بڵاوکردنەوەی بەیاننامەیەکی نووسراو، بەداخبوونی خۆی لە تیرۆری “تاهیر ئەلچی” پارێزەری کورد و سەرۆکی سەندیکای پارێزەرانی ئامەد دەربڕیوە.\nر.م.م.ک لە بەیاننامەکەیدا کە وێنەیەکی بۆ ئێن‌ئێن‌ئێس‌رۆژیش ڕەوانەکراوە، وێڕای سەرەخۆشیکردن لە خەڵکی ئامەد و باکووری کوردستان، داوای کردووە کە لێکۆڵینەوەیەکی ورد لەسەر ئەو هێرشە بکرێ، بکوژ و فەرماندەرانی ئەو تیرۆرە قۆڵبەست بکرێن و سزا بدرێن.\nتاهیر ئەلچی، سەرۆکی سەندیکای پارێزەرانی ئامەد، پێشنیوەڕۆی شەممە ٢٨ی نۆڤامبر، پاش بەشداریکردن لە پڕێسکۆنفڕانسێکدا بە مەبەستی ئیدانەکردنی توندوتیژی و ئۆپێراسیۆنە سەربازییەکانی ناو ئامەد و باکووری کوردستان، لە لایەن کەس یا کەسانی نەناسراوەوە تیرۆر کرا و تەرمەکەی ڕۆژی دواتر بە بەشداری دەیان هەزار کەس لە ئامەد بەخاک سپێردرا.\nناوبراو پارێزەری دەیان دۆسیەی ناسراو بە “بکوژ نادیار”، گیراوانی دۆزی کەجەکە، بنەماڵەی قوربانیانی ڕۆبۆسکی و هتد بوو.\nتاهیر ئەلچی پاش بەشداریکردن لە بەرنامەیەکی کەناڵی ئاسمانیی سی ئێن‌ئێن تورکدا و خۆبواردنی لە پێناسەکردنی پەکەکە وەک ڕێکخراوێکی تیرۆریستی، سەدان جار هەڕەشەی مەرگی لێکرابوو و دادگای ئیستانبووڵیش دەیەویست سزای ٧.٥ ساڵ زیندانی بەسەردا بسەپێنێ.\n2 كانونی یه‌كه‌م 2015 له 19:50\nتاهیر ئەلچی.. قوربانییەكی دیكەی تاوانی بكەر نادیار\nلەلایەن رووداو 30/11/2015\nتاهیر ئەلچی، سەرۆكی ژووری پارێزەرانی ئامەد كە هەمیشە گوێی لە گۆرانی “باتسن بو دونیا – ئەو جیهانە نغرۆ بێ” و “دەبێت شتێك بكەین” دەگرت، بە فیشەكێكی نادیار كوژرا. هەندێك پێیانوایە كوشتنی ئەلچی بە پلان نەبووە، هەندێكیش دەڵێن بكوژانی ئەلچی نادۆزرێنەوە، چونكە بكەری نادیارن.\nرۆژی 28/11/2015 تاوانێكی دیكەی بكەر نادیار، تاهیر ئەلچی، سەرۆكی ژووری پارێزەرانی ئامەدی لە باكووری كوردستان كردە ئامانج.\nئەلچی، ئەندامی دەستەی دامەزراندنی رێكخراوی مافی مرۆڤ، وەقفی مافەكانی مرۆڤی توركیایە. پارێزەری دۆسیەی كوشتنی 16 گوندنشینی لیجە بوو لەساڵی 1993، كۆمەڵكوژیی رۆبۆسكێ لەساڵی 2011 و كوشتنی نووسەری بەڕەگەز ئەرمەنی هیرانت دینك بوو. بەشێكی زۆر لەو دۆسیانەی سەرپەرشتیی دەكردن لە دادگای مافی مرۆڤی ئەوروپا، لە بەرژەوەندیی زوڵملێكراوان تەواوبوون.\nرەخنەی لە دەوڵەت و پەكەكە دەگرت\nكاتێك لە 22ی تەمموزی رابردوودا گەڕێكی دیكەی شەڕ لەنێوان پەكەكە و دەوڵەتی توركیا دەستی پێكردەوە، ئەلچی رەخنەی لە گواستنەوەی شەڕ بۆ ناو شارەكان گرت. رەخنەی لە هێرشەكانی پەكەكە و پێشێلكردنی مافەكانی مرۆڤ لەلایەن دەوڵەتەوە گرت.\nئەلچی رەخنەی توندی لە كوشتنی دوو پۆلیسی هاتوچۆ لە ئامەد گرت و گوتی “هێرشی چەكداری بۆ سەر دوو پۆلیسی هاتوچۆ كە ژیانی هاووڵاتیان ئاسانتر دەكەن، قەبوڵ ناكرێت. ئەو هێرشە ویژدانی كۆمەڵگا و هاوپیشەكانم ئازار دەدات”.\nلە 15ی تشرینی یەكەمی 2015دا كاتێك لە بەرنامەیەكی تەلەفزیۆنیدا كە رۆژنامەنووسی ناوداری توركیا ئەحمەد هاكان پێشكەشی دەكرد، لە تۆڕی (CNN) ەوە گوتی “پەكەكە رێكخراوێكی تیرۆریستی نییە”، بەوەش بووە ئامانجی هێرش و هەڕەشەی نەتەوەپەرستانی تورك و میدیای نزیك لە ئاكپارتی.\nدوای ئەو قسەیە، كەناڵی ناوبراو بە 700 هەزار لیرەی توركی سزادرا، ئەلچیش رۆژی 20ی ئەم مانگە بەشێوەیەكی نایاسایی دەستگیركرا و رەوانەی ئیستانبوڵ كرا، هەروەها قەدەغەی چوونە دەرەوەی وڵاتی بەسەردا سەپێنرا. لە تویتێكیشیدا دوای رووداوەكەی CNN، ئەلچی وەڵامی هەڕەشەكانی دایەوە و گوتی “هەموو ئەوانەی بە مردن هەڕەشەم لێدەكەن، ئەوەی لێتان دەترسێت لە ئێوە سووكترە. من لە ساڵانی 1990ەوە تا ئەمڕۆ سەرم بۆ ژیتەمی باوكی گەورەتان و جەنەراڵەكانتان شۆڕ نەكردووە. لە ئێوە دەترسێم؟”.\nگەورەترین مەراسیمی بۆ كرا\nئەلچی زۆر حەزی لە گۆرانییەكی ئۆرهان گەنجەبای (باتسن بوو دونیا – نغرۆ بێ ئەم جیهانە) دەكرد، بەڵام لەسەر فەیسبووكەكەشی گۆرانی (دەبێت شتێك بكەین)ی بڵاوكردبووەوە كە گرووپی مۆغڵەر دەیڵێت.\nتەرمی تاهیر ئەلچی كاژێر 9ی بەیانی رۆژی 29/11/2015 لە نەخۆخشانەی سەڵاحەدین ئەیوبی، بە مەراسیمێك گەیشتە پاركی كۆشو یۆڵو، لەوێش بە درێژایی 4 كیلۆمەتر بەپێ گەیەنرایە گۆڕستانی یەنی كۆی. دوای نوێژی نیوەڕۆش بەخاك سپێردرا. جگە لە پەرلەمانتارانی هەدەپە و جەهەپە، سەرۆكی هەموو بارۆكانی ئامەد بەشدارییان لە مەراسیمەكەدا كرد.\nمەراسیمی بەخاكسپاردنی ئەلچی، لەدوای مەراسیمی بەخاك سپاردنی ویداد ئایدن، سەرۆكی دەپ لە ئامەد لە ساڵی 1991 و مەراسیمی كوشتنی ساكینە جانسز و دوو هاوڕێكەی، بە گەورەترین مەراسیمی بەخاك سپاردن دادەنرێ. وەكو هاوخەمی و كاردانەوەیەكیش، زۆربەی دووكانەكانی ئامەد داخران.\n“تاوانی بكەر نادیارە”\nئەحمەد ئەلچی، برا گەورەی تاهیر ئەلچی لە لێدوانێكدا بۆ ماڵپەڕی 24T لەبارەی كوشتنی براكەی دەڵێت “تاهیر لەدوای قسەكانی لە كەناڵی CNN بەردەوام لەلایەن فاشیستەكانەوە هەڕەشەی لێدەكرا. زەحمەتە بڵێین برام لەلایەن كێوە كوژراوە، بەڵام براكەم لەلایەن دەوڵەتەوە كرایە ئامانج”.\nتاهیر ئەلچی، یەكەمین سەرۆكی بارۆی ئامەد نییە كە رووبەڕووی هێرش دەبێتەوە. ساڵی 1991 پارێزەر مستەفا ئۆزەر كە سەرۆكی ژووری پارێزەران بوو، لە هەوڵێكی كوشتن رزگاری بوو، كاتێك بۆمبێك لەناو ئۆتۆمبێلەكەی تەقییەوە، بەڵام لەكاتی تەقینەوەی بۆمبەكە ئۆزەر لەناویدا نەبوو.\nهەروەها رۆژی 2/8/2000 رەجەب عەزیز ئۆغڵو، سەرۆكی ژووری پارێزەرانی ئامەد كە لە شوقەكەی دەهاتە دەرەوە و دەیویست بچێتە سەر كارەكەی، تەقەی لێكرا و كوژرا، بەڵام تاوەكو ئێستا بكەرانی ئەو دوو تاوانە ئاشكرا نەكراون.\nمستەفا ئۆزەر، كە هاوڕێیەكی زۆر نزیكی تاهیر ئەلچییە و بەیەكەوە چەندین ساڵ لە بارۆی ئامەد كاریان كردووە و رۆڵی هەبووە لەوەی تاهیر ئەلچی لە ساڵی 2012 بە سەرۆكی بارۆ هەڵبژێردرێت، بە گریانەوە قسەی بۆ (رووداو) كرد و گوتی “لەم وڵاتەدا هیچ تاوانێكی بكەر نادیار ئاشكرا نەكراوە. بۆیە پێموانییە كوشتنی تاهیریش ئەگەر بڵێن بكەر نادیارە ئاشكرا بكرێت”.\nلەبارەی كاریگەریی كوشتنی ئەلچیش بەتایبەتی لەسەر بارودۆخی ئامەد، ئۆزەر دەڵێت “هێشتا زووە بڵێین چی دەقەومێ، بەڵام هەموو ئاماژەكان نیشانی دەدەن كە كێشەی كورد لە چارەسەری دوور دەكەوێتەوە و كورد و توركیش لەیەكدی دوور دەكەونەوە”.\nبە پلان نەبووە\nزانیاریی ناكۆك و دژبەیەك لەبارەی كوشتنی ئەلچی بڵاودەكرێنەوە. لەدوای رووداوەكە و لە ئەنجامی پشكنینی سەرەتایی بۆ جەستەی ئەلچی، جەخت لەوە كرایەوە كە فیشەكێك لە دوورەوە بە نێوچەوانی كەوتووە. بەڵام رۆژی دوای رووداوەكە، ئاژانسی (DİHA) كە نزیكە لە پەكەكە، گرتەیەكی ڤیدیۆیی بڵاوكردەوە، دوو كەس لە تاكسییەك دادەبەزن، یەكێكیان بەرەو ئەو كۆڵانە دەڕوات كە تاهیر ئەلچی و رۆژنامەنووسان خۆیان تێَدا حەشار داوە. بۆیە پێشبینی دەكرێت لەو كاتەی پۆلیس تەقە لەو كەسە دەكات، فیشەكێك بەر تاهیر ئەلچی كەوتبێت.\nعەبدولڕەحمان كورت سیاسەتمەدار و پەرلەمانتاری پێشووی ئامەد لەسەر لیستی ئاكپارتی بە (رووداو)ی گوت “بەگوێرەی زانیارییەكان پێموانییە كوشتنی ئەلچی بە پلان بووبێ، مومكین نییە لەو شوێنە و لەكاتی لەم شێوەیەدا پلانێك بۆ كوشتنی هەبووبێت. بە گوێرەی ئاماژەكان كوشتنی ئەلچی رێكەوت بووە”.\nلەبارەی رەنگدانەوەی كوشتنی ئەلچی لەسەر بارودۆخی ئامەد، كورت گوتی “تاهیر ئەلچی نە ئاكپارتی بوو نە هەدەپە، ئەو ئاشتیخوازێك بوو، بۆیە پێویستە كوشتنی ئەلچی نەكرێتە كەرەستەیەكی سیاسی”.\nرۆژنامەنووسێكی دیاری ئامەد كە لەكاتی رووداوەكەدا لە منارەی چوار لینگ لە شوێنی رووداوەكە بووە، گوتی “منیش پێموایە رووداوەكە بە پلان نەبووە، بەڵام ئەوە مانای ئەوە نییە گومانمان لە چۆنیەتی كوشتنی نەبێت. پۆلیس نە هەر لە كاتی شەڕ، لە كاتی بارودۆخی ئاساییشیدا بەبێ ئێلەگی گوللەنەبڕ نایەتە ناو سوور، بەڵام رۆژی رووداوەكە هەموو پۆلیسەكانی ناو سوور بێ گوللەنەبڕ بوون”.\n– ساڵی 1966 لە شارۆچكەی جزیرە لەدایك بووە.\n– كۆلێژی مافی لە زانكۆی دیجلە تەواو كردووە.\n– لە ساڵی 1992 بووەتە پارێزەر.\n– ساڵی 1998 دەبێتە ئەندامی بەڕێوەبەرایەتی ژووری پارێزەرانی ئامەد.\n– ساڵی 2012 بەسەرۆكی ژووری پارێزەرانی ئامەد هەڵبژێردراوە.\n– ئەندامی دەزگای راوێژكاری ناوەندی مافی مرۆڤی توركیا سەر بە یەكێتی بارۆكانی توركیا بوو.\nر.م.م.ک داوای دۆزینەوە و سزادانی بکوژانی تاهیر ئەلچی دەکات | كوردى پۆست\nدرێژەی زەخت و گوشاری ناوەندە ئەمنییەکانی ئێران بۆ سەر ڕۆژنامەنووسانی کورد مەسعوود مەناف: نەخێر تورکیا نایەوەێ سنوورەکە کونترۆڵ بکات


قۆناغی سێهەم و كۆتایی تاقیكردنەوەی ڤاكسینی كۆرۆنا دەستی پێكرد\nكۆمپانیای بایۆتەكنۆلۆژی مۆدێرنە و پەیمانگەی نیشتمانی بۆ نەخۆشییە درم و هەستیارەكان لە ئەمریكا ئەمڕۆ هەنگاوی كۆتایی تاقیكردنەوەی ڤاكسینی كۆرۆنای دەستپێكرد و بڕیارە 30 هەزار كەس لەو قۆناغەدا ڤاكسینەكە وەربگرن.\nسی ئێن ئێنی ئەمریكی رایگەیاندئەمڕۆ 27ی تەمووز قۆناغی سێهەمی تایكردنەوەی ڤاكسینی كۆرۆنا دەستی پێكرد كە لەسەر 30 هەزار كەس تاقیدەكرێتەوە، ئەوەش كۆتا قۆناغی تاقیكردنەوە دەبێت.\nكۆمپانیای مۆدێرنە لە قۆناغی سێیەمدا هەوڵەكانی خۆی چڕكردووەتەوە بۆ ئەوەی لە كۆتایی مانگی ئەیلول ڤاكسینەكەی بخاتە بازاڕەوە، ئەو كۆمپانیایە لە قۆناغی تاقیكردنەوەی یەكەم و دووەم سەركەوتنی بەدەستهێناوە و ئەوانەی تاقیكردنەوەیان لەسەركراوە بەرگری لەشیان بەرزبووەتەوە و كێشەی تەندروستیشیان بۆ دروست نەبووە.\nسەنتەری ئەمەریكی بۆ نەخۆشییە قورسەكان و خۆپارێزی ئاشكرای كرد، هەزاران كەس ڤاكسینەكە وەردەگرن و ئامانجیش دەركەوتنی كاریگەری تەواوی ئەو ڤاكسینەیە لەسەر ڤایرۆسی كۆرۆنا.\nڤاكسینی mRNA-1273 كۆمپانیای مۆدێرنە بە هاوكاری چەند ناوەندێكی پزیشكی و كۆمچانیای دیكە كار بۆ بەرهەمهێنانی ڤاسینەكە دەكات لەنێو 25 تاقیكردنەوەی دیكە بۆ پێكوتەكە رێكخراوی تەندروستی جیهانی بەسەركەوتووترینیان دەزانێت.


سەرباز قازی 12/11/2019 - 08:54 بڵاوکراوەتەوە لە كوردستان\nئەندامێكی ئەنجومەنی پارێزگای هەولێر ئاشكرای كرد ئەنجومەنی وەزیرانی هەرێمی کوردستان رەزامەندیی دەربڕیوە لەسەر دامەزراندنی هەیكەلی ئیداری و یەكەی ژمێریاریی تایبەت بە ئەنجومەنی پارێزگاكانی هەرێم.\nخانزاد مام وسوو جێگری سەرۆكی لێژنەی دارایی ئەنجومەنی پارێزگای هەولێر بە (باسنیوز)ی راگەیاند: "ماوەی چەندین ساڵە ئەنجومەنی پارێزگاكانی هەرێم نە هەیكەلی ئیداری و نە یەكەی ژمێریاریشیان نییە، چەند فەرمانبەرێك تەنسیب كراون لە وەزارەتەكانی دیكەوە بۆ ئەنجومەنی پارێزگاكان، هەرچەندە حكوومەتی هەرێمیش لە ساڵی 2016 رەزامەندیی نیشان دا لەسەر دامەزراندنی هەیكەلی ئیداری، بەڵام بەهۆی قەیرانی داراییەوە نەتواندرا بودجەی پێویستی بۆ دابین بكرێت،، بۆیە زۆربەی ئەندامانی ئەنجومەنەكان خۆیان كاروباری خۆیان رایی دەكەن كە ئەمەش گرفتێكی گەورەیە".\nراشی گەیاند: "دوای هەوڵ و ماندووبوونێكی زۆر توانیمان رەزامەندیی سەرۆكایەتیی ئەنجومەنی وەزیران و وەزارەتی دارایی بەدەست بێنین بۆ دامەزراندنی هەیكەلی ئیداریی و یەكەی ژمێریاری بۆ ئەنجومەنی پارێزگاكانی هەرێم، بەمزوانەش بڕیارەكە دەچێتە بواری جێبەجێكردنەوە".\nئەو ئەندامەی ئەنجومەنی پارێزگای هەولێر ئاماژەی بەوەش كرد: "هەیكەلی ئیداریی ئەنجومەنی پارێزگاكان بەپێی یاسای ژمارە 3 رێك خراوە كە خۆی لە چەند بەشێكدا دەبینێتەوە، ئەمە جگە لە یەكەی ژمێریاریی كە پاڵپشتێكی دارایی باشە بۆ راپەڕاندنی كاروباری ئەنجومەن".\nلەبارەی چۆنیەتیی دابینكردنی كارمەندی پێویست بۆ دامەزراندنی هەیكەلی ئەنجوومەنی پارێزگاكان ناوبراو رای گەیاند: "ئێستا دامەزراندن نییە، بەڵام بەپێی پسپۆڕی لە وەزارەتەكان ئەو كارمەندانە دەگوازینەوە كە پێویستمان پێیان دەبێت و لە شوێنی خۆیان زیادن لە میلاك".


پارتی داننان بە (كۆمۆ) و یەكێتی ئاسایی كردنەوەی كەركوكی دەوێت\nپارتی و یەكێتی لاپەڕەی كاریان پێشكەش بە راسپێردراو بۆ پێكهێنانی حكومەتی عێراق پێشكەش دەكەن و پارتی داوای گواستنەوەی نەوتی هاڤاناو بایی حەسەن دەكات و یەكێتیش ئاساییكردنەوەی دۆخی كەركوك دەكاتە پێشمەرج و پشكی كوردیش 4 وەزارەتە.\nبەپێی ئەو زانیاریانەی دەستی رۆژنامەی (هەواڵ) كەوتووە: “ لە لاپەڕەی كاریدا پارتی دیموكراتی كوردستان داوای لە عادل عەبدولمەهدی راسپێردراوی پێكهێنانی حكومەتی عێراقی كردووە؛ نەوتی كێڵگەكانی هاڤاناو بایی حەسەن بە سەرپەرشتی كۆمپانیای عێراقی (سۆمۆ) لە رێگەی هێڵەكانی هەرێمی كوردستانەوە بگوازرێتەوە بۆ توركیا”.\nسەرچاوەكە وتیشی “داوكارییەكی دیكەی پارتی ئەوەیە لە حاڵەتی دامەزراندنی كۆمپانیای كوردستانی (كۆمۆ)دا حكومەتی ئایندەی عێراق دانی پێدابنێت و رێگەی پێبدات نەوت بگوازێتەوە”.\nهاوكات یەكێتی نیشتمانی كوردستانیش داوایەكی (9) خاڵی ئاراستەی عادل عەبدولمەهدی كردووەو تیایدا داوای ئاساییكردنەوەی دۆخی كەركوك و گێڕانەوەی دەسەڵاتی مەدەنی بۆ شارەكەو پرسی یەكلاییكردنەوەی پۆستی پارێزگای كردووە.\nهەر بەپێی زانیارییەكانی رۆژنامەی (هەواڵ) پشكی كورد لە كابینەی نوێدا (4) وەزارەتە، لەو بارەیەوە سەرچاوەیەك بە (هەواڵ)ی راگەیاند” پۆستە وەزاریەكان ئەگەر لە كۆی وەزارەتەكانی كابینەی نوێ (4) وەزارەت بەر كورد بكەوێت ئەوە یەكێتی داوای (2) وەزارەت ئەكەن بەڵام ئەگەر (3) وەزارەت بێت ئەوە وەزارەتێكیان بەردەكەوێت وئامادەشە وەزارەتە سیادییەكە بدرێت بە پارتی، لەبەرانبەردا پارتی داوای هەر (4) وەزارەتەكە دەكات”.\nسەبارەت بە كاندیدەكانیش سەرچاوەكە وتی “تا ئێستا بەفەرمی دەستنیشان نەكراوە كە چ وەزارەتێك بۆ كورد دەبێت، بەڵام خالید شوانی كاندیدی یەكێتییە بۆ وەرگرتنی وەزارەت “.\n 1723 جار بینراوه\n10/19/2018 11:35:33 PM


به‌خێر بێنه‌وه بۆ کافه کتێبه‌که‌م.ناتالیا - بنکەی روناکبیریی گەلاوێژ :: Gelawej\nبه‌خێر بێنه‌وه بۆ کافه کتێبه‌که‌م.ناتالیا\nوتار Dec 6, 2021\nدایکم له ژێر ده‌ستی باوکم و لێدانه بێ کۆتاییه‌که‌ی رزگاری کردم. هه‌ڵآتمه ده‌ر. به ده‌م و چاوی خوێناوییه‌وه گه‌یشتمه ماڵی نینی. جێگه‌یان بۆ داخستم چوومه ناو لێفه‌که‌وه .که‌مێک دوایی نینی هاته لای جێگاکه‌مه‌وه. وتی: ئه‌گه‌ر بتهه‌وێت هه‌وڵ ئه‌ده‌م له کارخانه‌که‌ی خۆماندا کارێکت بۆ بدۆزمه‌وه. له سه‌ره‌تاوه دژوار ئه‌بێ بۆت چوونکه هه‌رگیز کارت نه‌کردووه. به‌ره‌به‌ره ڕادێیت به‌ڵام ئه‌گه‌ر هه‌ر نه‌کرا ئه‌توانی ببیته کاره‌که‌ری ماڵان. وتم حه‌ز ناکه‌م ببمه کاره‌که‌ری ماڵآن حه‌ز ئه‌که‌م هیچ نه‌بێ له کارخانه کار بکه‌م. لێم پرسی مه‌گه‌ر ناکرێ سه‌به‌تێک گووڵ دانێم له‌سه‌ر قادرمه‌کانی که‌لیسا و بیفرۆشم؟ وتی: بێده‌نگ به و واز له‌و قسه گه‌مژانه بهێنه. تۆ ئه‌و کارانه نازانی. جیاله‌وه هه‌رگیز له حسێب و کتێب سه‌ر ده‌رناهێنی.\nپێم وت جولیۆ پاش تاقیکردنه‌وه‌که‌ی و پاش ده‌رچوونی له کۆلێژی یاسا له‌گه‌ڵ من زه‌ماوه‌ند ئه‌کات. وتێ : ئه‌و فکره له مێشکت فرێ بده‌ره ده‌ر. پێی وتم جولیۆ ده‌زگیرانێکی هه‌یه له‌شار و هه‌موو که‌س ئه‌وه ئه‌زانێت. کچێکی باریکه‌له که سه‌یاره‌یه‌کیشی هه‌یه. دیسان ده‌ستم کرده‌وه به گریان. نینی ئارامی کردمه‌وه. پێی وتم بخه‌وم و بیر له هیچ نه‌که‌مه‌وه . بالیفێکی دیکه‌ی هێناو به‌جێی هێشتم.\nپاش ماوه‌یه‌کی زۆر به‌خێر بێنه‌وه بۆ کافه کتێبه‌که‌م. هه‌وایه‌کی گه‌رم و هاوینێکی بێ کۆتاییه. هێشتا کتێبه‌کانمان له کافه ماوه و قاوه‌کانیش له‌سه‌ر جێی خۆیانن. کووپه‌کان خاوێن شۆردراون و هه‌ر موزیکێک ئێوه بتانهه‌وێت هه‌وای ئه‌م شوێنه پڕ ده‌کاته‌وه.\nئه‌و دێڕانه‌ی سه‌ره‌وه به‌شێک بوو له کتێبێکی (ناتالیا گینزبۆرگ) خانمێکی نووسه‌ر له ناوه‌راستی سیسیلی ئیتالیاوه که یه‌کێکه له سه‌مبۆله‌کانی رۆشنبیری ئیتالیا و ئورو‌پا. ساڵی 1983 وه‌ک نوێنه‌رێکی سه‌ربه‌خۆ چووه پارله‌مانی ئیتالیاوه. ته‌مه‌نی ناتالیا تاریک و روون بوو. رۆژان و شه‌وانێکی بێ کۆتایی له چالاکی سیاسی دژ به فاشیسته‌کان به‌سه‌ر برد و هه‌موو ژیانی له خه‌باتێکی بێ کۆتاییدا به سه‌ر چوو. کاتێک له‌گه‌ڵ لێئۆنه گینزبۆرگ زه‌ماوه‌ندی کرد ، لیئۆنه شۆرشگێرێکی دژ به فاشیست بوو که رۆژنامه‌ڤانی ده‌کرد و به‌رپرسی ناوه‌ندی چاپی ئینائۆدی بوو. به ده‌ستپێکی شه‌ری دووهه‌می جیهانی هه‌ردووکیان مه‌حکووم به نه‌فی کران بۆ شوێنێکی دوور به ناوی ئه‌برۆتێز. ژیانی ئه‌و ساڵانه‌ی ناتالیا له کورته چیرۆکی زستان له ئه‌برۆتێزدا ره‌نگی داوه‌ته‌وه.\n1944 گه‌رانه‌وه بۆ شوێنی خۆیان به‌ڵام چالاکییه‌کانی لێئۆنه دیسان تووشی کێشه‌ی کردن و چووه زیندانه‌وه و له به‌ندیخانه‌ی رێجیناچیلی گیانی خۆی له ده‌ستدا. ناتالیا هه‌رچه‌ند له 1952 دا له‌گه‌ڵ گابریه‌ل بالدینی مامۆستای زمانی ئینگلیزی زانکۆی رۆما ، زه‌ماوه‌ندی کرد به‌ڵآم عه‌شق به لێئۆنه هه‌میشه له دڵییدا مایه‌وه. کتێبه‌کانی ناتالیا یه‌ک له دوای یه‌ک فرۆشیان کرد و چه‌ندین خه‌ڵآتی بۆ ده‌سته‌به‌ر کرد.\nئه‌و جاده‌ی ده‌روات بۆ شار\nشکۆ بچوکه‌کان، چرپه شه‌وانه‌کان، مێرده‌که‌ی من ، هه‌رگیز له من مه‌پرسه، ئه‌لف و بێی بنه‌ماڵه ، ئاوه‌هام به‌سه‌ر هات و کتێبی شار و ماڵ به‌رهه‌مه‌کانی ناتالیان که هه‌موویان به زمانی فارسیش ته‌رجه‌مه کراون. نووسینه‌کانی ناتالیا فۆرمی تایبه‌تی خۆیان هه‌یه و وه‌ک ده‌وترێت ئیمزای کاره‌کانی پێوه‌یه. جۆریکی زۆر دیار له نێوان داستان و شێعر دا له نێوان کورته چیرۆک و ده‌قێکی ئه‌ده‌بییدا سه‌ما ده‌که‌ن. زۆربه‌ی داستانه‌کان له زمان ژنانی ساده‌ی ئیتالیاوه ره‌وایه‌ت ده‌کرێت. ژنانێکی تا سه‌ر ئێسقان سه‌میمی که به‌شوێن هه‌ندێک گۆڕان له ژیانیاندا ده‌گه‌رێن. ئه‌وان تووشی زۆر کێشه ده‌بن به‌ڵآم به هه‌موو ئه‌و ئازارانه‌وه له‌سه‌ره‌تای رێگادا ده‌مێننه‌وه. له به‌رهه‌مه‌کانی ناتالیا دا بابه‌ته‌کان، پێوه‌ندییه عێشقی و مرۆییه‌کان و که‌سایه‌تییه‌کان زۆر جار له یه‌ک ده‌چن. به زمانێکی ساده به‌ڵآم پڕ له خه‌م باس له به‌سه‌رهاته زۆر ئاساییه‌کانی ژیان ده‌کات. که‌ل و په‌لی ساده که له رێێ ئه‌وانه‌وه ده‌چێته قووڵترین کونجه‌کانی ژیانه‌وه. له رێگه‌ی پاڵتۆیه‌ک و تاڵیکی موو باس له خه‌یانه‌ت ده‌کات و به شۆردنی بالیفێک مه‌رگێک ره‌وایه‌ت ده‌کرێت. ژیان پڕه له حه‌قیقه‌تی تاڵ و کاره‌ساتی وه‌ها که دڵی که‌سه‌کان ده‌خورپێنێت. شێوازی تایبه‌تی ناتالیا له کتێبی شکۆ بچووکه‌کاندا زیاتر له هه‌ر ده‌قێکیتر ده‌رده‌که‌وێت. له‌وێدایه که جۆرێکی تایبه‌تی نووسین که له‌نێوان رۆمان و شێعر و وتاری ئه‌ده‌بییدا راده‌وه‌ستێت، سه‌ر هه‌ڵده‌دات:\nئه‌و هه‌میشه گه‌رمایه‌تی . من هه‌میشه سه‌رمامه. ئه‌و چه‌ندین زمان ده‌زانێت ، من زمانی دایکیشم باش نازانم. ئه‌و باش ده‌توانێت هه‌موو شوێنه‌کان بدۆزێته‌وه، له شاره تازه‌کاندا دوای یه‌ک رۆژ وه‌ک په‌پووله هه‌موو شه‌قامه‌کان ده‌گه‌رێت. من له شاره‌که‌ی خۆمدا بۆ گه‌رانه‌وه‌ی ماڵه‌وه ده‌بێ پرسیار بکه‌م. توره‌بوونه‌که‌ی ئه‌و له که‌فی سه‌ر بیره ده‌چێت، زوو ته‌واو ده‌بێت هی منیش وایه به‌ڵام دوایی تاڵیه‌کی سه‌یر داگیرم ده‌کات. ئه‌و شانۆ و موسیقا ده‌ناسێت. من رقم لێیانه و له هه‌موو دنیا ته‌نیا یه‌ک شت باش ده‌زانم و عاشقییم: شێعر.\nهه‌روه‌ها له به‌شێکیتر له کتێبی شکۆ بچووکه‌کاندا له تێکستێک به ناوی پێڵاوه دڕاوه‌کان به‌م شێوه‌یه ده‌نووسێت:\nهه‌ندێجار هاورێکه‌م ده‌ڵێت له ئیشکردن ماندوو بووه و حه‌ز ده‌کات ئیتر بیر له هیچ شتێک نه‌کاته‌وه. ده‌یهه‌وێت خۆی له مه‌یخانه‌یه‌کدا ئه‌سیر بکات و هه‌موو پاره‌ی پاشه‌که‌وته‌که‌ی بدات به مه‌ی. یان ئه‌وه‌ی که له ناو جێ و باندابخه‌وێت و ئیتر بیر له هیچ نه‌کاته‌وه هه‌تا بێن کاره‌با و ئاو و غاز له ماڵه‌که ببڕن و ئارام ئارام هه‌موو شتێک وێران ببێت. من ده‌بێ بگه‌رێمه‌وه بۆ لای دایکم و منداڵه‌کانم. هاورێکه‌م ده‌ڵێ هه‌ر کات تۆ برۆی منیش وا ده‌که‌م.\nهه‌وێنی نووسینه‌کانی ناتالیا پێوه‌ندی نێوان مرۆڤه‌کانه که لێورێژه له بێده‌نگی. رسته‌ی بڕ بڕ و کورت که ناتوانێت هه‌موو پێوه‌ندی نێوان که‌سه‌کان بگێڕێته‌وه. مرۆڤه‌کانی ناتالیا که‌سانێکن که هه‌میشه خه‌و به سه‌فه‌ره‌وه ده‌بینن یان ده‌چن بۆ سه‌فه‌ر یان له خۆئاماده‌کردندان. زۆر جار سه‌فه‌ر ده‌بێته تراژێدی بۆیان به‌ڵام ئه‌وان به خه‌یاڵیه‌وه ده‌ژین. که‌سانێک له چینی هه‌ژاری کۆمه‌ڵگه که جیهانی ده‌ره‌وه‌یان نامیهره‌بانه له‌گه‌ڵیاندابه‌ڵام ئه‌وان هه‌میشه خه‌ریکی گۆڕینی شوێنی خۆیانن.\nهه‌موو کتێبه‌کانی ناتالیا گینزبۆرگ وه‌رگێڕداونه‌ته سه‌ر زمانی فارسی و خوێنه‌ری زۆریان هه‌یه.\nپاش هه‌موو ساڵانی چالاکی دژ به فاشیزم و نووسینی جیددی ناتالیا له 1991 دا کۆچی دوایی کرد.


مالیكی به‌كوده‌تا ده‌سه‌ڵات ده‌گرێته ده‌ست\nگروپەكەی مالیكی لە ئەنجوومەنی نوێنەران لە هەوڵی لادانی وەزیرەكانن و دەیانەوێت كابینەكەی عەبادی پەكی بکەوێ؛ مالیكیش سەرپەرشتیان دەكات و دەیەوێت دووبارە دەسەڵات بگرێتەوە دەست.\n(د. بێریوان خەیلانی) ئەندامە كوردی ئەنجومەنی نوێنەرانی عێراق بە ماڵپەڕی فەرمیی پارتیی دیموكراتی كوردستانی راگەیاند: "گروپێك هەیە لەناو ئەنجوومەنی نوێنەرانی عێراق و هەوڵی قووڵكردنەوەی كێشەكان دەدەن و دەیانەوێت حكوومەتەكەی عەبادی لاواز بكەن و پەكی بخەن، بەوەی كە چەندی پێیان بكرێت وەزیرەكانی كابینەكەی عەبادی بانگێشت دەكەن و متمانەیان لێ وەردەگرنەوە و حكومەت پەك دەخەن."\nئەو ئەندامەی ئەنجومەنی نوێنەران ئاشكراشی كرد: "ئەوەتا وەزیری بەرگرییان بەرکنار کرد، کەچی شەڕی مووسڵمان لە پێشە! ئا بەو تەنگژە داراییەوە، وەزیری دارایییان لەکار خست! نە وەزیری ناوخۆمان هەیە نە وەزیری دارایی! ئێستاش گروپەكەی مالیكی دەیانەوێ وەزیری دەرەوە بانگێشت بكەن و متمانە لەویش وەربگیرێتەوە. لیرەدا كۆمەڵێك وەزارەتی بێ‌وەزیر و پەكخراومان بۆ دروست بووە."\n(خەیلانی) ڕوونیشی كردەوە: "ئەوانەی خۆیان بە بەرەی چاكسازی ناو دەبەن لە ئەنجومەنی نوێنەران هەمووی دارودەستەی گروپەكەی مالیكین، مالیكی بە خۆی سەرپەرشتیی تەواوی كارەكان دەكات. هەڵبژاردنەكانی عێراق ساڵ و نیوێكی ماوە و لە ئێستاوە مالیكی خۆی بۆ ئامادە كردووە و لە هەوڵی لاوازكردنی عەبادیدایە بۆ ئەوەی بۆ خۆی دەسەڵات بگرێتەوە دەست و، دیسان ببێتە مایەی زیان بۆ گەلانی عێراق."


رۆژنامه‌یه‌ك: به‌رهه‌م ساڵح جوڵه‌یه‌كى فراوانى ده‌ستپێكردوه\nرۆژنامه‌ى عه‌ره‌بیه بڵاویكردوه‌ته‌وه، به‌رهه‌م ساڵح سه‌رۆك كۆمارى عیراق جوڵه‌یه‌كى فراوانى ده‌ستپێكردوه بۆ كۆكردنه‌وه‌ى سه‌ركرده‌كان له كۆشكى سه‌لام، ئه‌وه‌ش له‌پێناو بنیادنانى هه‌ڵوێستێكى سیاسیى نوێ له‌باره‌ی بارودۆخى ئێستاوه.\nرۆژنامه‌كه له‌زارى سه‌رچاوه‌یه‌كى سیاسیى ئاگاداره‌وه ئاماژه‌ى به‌وه‌داوه، به‌رهه‌م ساڵح له‌شارى به‌غدا ده‌ستى كردوه به‌جوڵه‌یه‌كى فراوان بۆ كۆكردنه‌وه‌ى سه‌ركرده‌ى كوتله‌كان بۆ به‌ستنى كۆبونه‌وه‌یه‌كى فراوان له‌كۆشكى سه‌لام.\nئاماژه‌ى به‌وه‌شداوه، ئامانجى كۆبونه‌وه‌كه ئه‌وه‌یه هه‌ڵوێستێكى سیاسى نوێ له‌چوارچێوه‌ى بارودۆخى ئێستا دروستببێت، هه‌روه‌ها ته‌ئكیدكردنه‌وه له‌سه‌ر كۆتاییهێنان به‌توندوتیژیه‌كان و جێبه‌جێكردنى داواكاریى خۆپیشانده‌ران.\nبه‌پێى وته‌ى ئه‌و سه‌رچاوه‌یه، هه‌مولایه‌ك كۆكن له‌سه‌ر ئه‌وه‌ى كه پێویسته مه‌رجه‌عى باڵاى ئاینى به‌یاننامه‌یه‌ك ده‌ربكات و داواى كۆتاییهێنان به‌خۆپیشاندانه‌كان بكات، حكومه‌ت و كوتله سیاسیه‌كان ده‌یانه‌وێت وا له‌خه‌ڵك بگه‌یه‌نن مه‌رعه‌جیه‌ت له‌قسه‌كانیدا ده‌یه‌وێت بڵێت پێویسته چاكسازى له‌ماوه‌یه‌كى دیاریكراودا بكرێت و ده‌رفه‌تێك بدرێت به حكومه‌ت تا به‌رده‌وام بێت، ئه‌وه‌ش به‌ته‌واوه‌تى ناڕاسته.\nله‌باره‌ی گه‌شتی هاوڵاتیانی عیراق له ده‌ره‌وه و ناوخۆ رونكردنه‌وه ده‌درێت\nعیراق.. ژماره‌ی توشبوانی كۆرۆنا 60 هه‌زار كه‌سی تێپه‌ڕاند\nپه‌رله‌مانتارێكی عیراق: تاقیكردنه‌وه‌ی سیستمیی به‌رگریی موشه‌كیی ئه‌مریكا نابێت قبوڵ بكرێت\nهۆنگ كۆنگ.. كتێبه‌كانی لایه‌نگرانی دیموكراسی له كتێبخانه‌كان كۆكرانه‌وه\nئاستى رۆناڵدۆ كاردانه‌وه‌ى زۆرى لێده‌كه‌وێته‌وه


پەیامێك لە بارزانییەوە – سنور میدیا\nژمارەی بینین: 1,193\nمه‌سعود بارزانی، له یادی حه‌وت ساڵه‌ی جینۆسایدی شنگال رایگه‌یاند، شنگال برینێكی قووڵە لەسەر جەستەی گەلی كوردستان و ئازارێكە هەرگیز لە یادی كوردستانیان ناچێته‌وه.\nسه‌رۆك بارزانی له په‌یامه‌كه‌یدا ئاماژه‌ی به‌وه كرد، باش دەزانین لە كاتی پەلاماردانی تیرۆریستان بۆ سەر كوردستان، ئێزیدییەكان بە هۆی كوردبوون و بیروباوەڕی ئایینیانەوە كەوتنە بەر شاڵاوی ڕق و بێویژدانیی تاوانبارانی داعش و جینۆساید كران.\nئاماژه‌ی به‌وه‌ش كرد، ئەو تاوانەی داعشیش لە دەڤەری شنگال ئەنجامی دا، درێژكراوەی ئەو زنجیرە جینۆساید و كۆمەڵكوژی و تاوانانە بوو، كە بە درێژایی مێژوو دەرهەق گەلی كوردستان ئەنجام دراوە.\nده‌قی په‌یامه‌كه‌ی مەسعود بارزانی له یادی حه‌وت ساڵه‌ی جینۆسایدی شنگال:


«من درۆم کرد، من ئەم کتێبەم نەخوێندووەتەوە» | ئاژانس\nHome گشتی فەرهەنگ «من درۆم کرد، من ئەم کتێبەم نەخوێندووەتەوە»\non: ئایار 07, 2017 In: فەرهەنگNo Comments\nهەرگیز درەنگ نییە بۆ ئەوەی بگەیتە یەکەمین کتێبفرۆشیگاردیان\nخەڵکی هەندێ جار وا خۆیان دەنوێنن کە فڵان کتێبیان خوێندووەتەوە، بەڵام ئەوان درۆ دەکەن، چونکە تەنانەت کۆپییەکیان لەو کتێبە لە کتێبەخانەکەی ماڵەوەیاندا نییە. چی وای کردووە خەڵکی لەم بارەیەوە درۆ بکەن؟\nبە پێی ڕاپۆرتێکی گاردیان، خۆنواندن وەک خوێنەرێک دیاردەیەکی تازە نییە. خەڵکی بە گشتی لە جیهاندا خۆیان وا دەنوێنن کە بەرهەمی نووسەرانێکی وەک ئیان فلمینگ، جەی ئاڕ ئاڕ تۆڵکین و سی ئێس لویسیان خوێندووەتەوە.\nدەیڤد باڕت، ڕۆژنامەنووس، بیرەوەرییەکی خۆشی لەم بارەیەوە هەیە: «چەند ساڵ لەمەوبەر کە لە ڕۆژنامەیەکی لۆکاڵیدا خەریکی کار بووم، ناچار بووم گفتوگۆ لەگەڵ نووسەرێکدا ئەنجام بدەم کە خۆی تێچووی چاپی کتێبەکەی دابین دەکرد، ڕۆمانێکی تاوانیی ٥٠٠ لاپەڕەیی چاپ کردبوو کە ئەگەر ئیدیتەری هەبوایە یەک لە سێی دیلیت دەکرد. نووسەرەکە لە سەرەتای چاوپێکەوتنەکدا لێی پرسیم، بۆچوونت لە بارەی کتێبەکەمەوە چۆن بوو؟ منیش گوتم کتێبێکی زۆر باش بوو. لە کاتێکدا تەنیا دوو لاپەڕەم لێی خوێندبووەوە و ئیتر تاقەتم لێی چووبوو. بیرمە پرسیاری زۆری دەربارەی کتێبەکەی لێ کردم. بە ئەندازەیەک کە خۆمم بە نەفرەت کرد کە بۆچی کتێبەکەیم نەخوێندووەتەوە. بە هەر جۆریک بێت نەجاتم بوو، بەڵام ئەو ڕووداوە زۆر هیلاکی کردم.»\nدرۆکردن لە بارەی عادەتی کتێبخوێندنەوەوە زۆر زیاتر لەوە باوە کە وێنا بکرێت. بە پێی توێژینەوەکانی ئاژانسی کتێبخوێنیی کە بەم دواییانە بە بۆنەی ڕۆژی جیهانیی کتێبەوە ئەنجامی دابوو، نزیکەی ٤١ لە سەدی ئەو ٢ هەزار کەسەی بەشداریی ڕاپرسییەکەیان کردبوو، دەربارەی ئەو کتێبانەی کە دەیانگوت خوێندووماننەتەوە، درۆیان کردبوو.\nئەم توێژینەوەیە دەری خستووە کە زۆربەی نەوەی نوێ، نزیکەی ٦٤ لە سەدی کەسانێک کە لە نێوان ١٨ بۆ ٢٤ساڵیدان، مەیلێکی زۆریان هەیە خۆیان بنوێنن کە کارێکیان کردووە کە لە ڕاستیدا نەیانکردووە.\nلیستی ئەو کتێبانەی کە خەڵکی حەز دەکەن خۆیان بنوێنن کە خوێندوویاننەتەوە زۆر سەرنجڕاکێشە. سیانزە کتێبێک کە لە لیستەکەدا خۆشەویستترینن خاڵێکی هاوبەشیان هەیە: هەموویان بەبێ جیاوازی کراون بە فیلم و پڕفرۆشیش بوونە.\nلە یەکەمینی ئەم لیستەدا چیرۆکەکانی جیمز بۆند هەیە لە نووسینی ئیان فلمینگ، پاشان «پاشای ئەڵقەکان»ی جەی ئاڕ ئاڕ تۆڵکین و هەروەها زنجیرەی «نارن»ی لە نووسینی لوئیس.\nبەڵام هۆکاری ئەم درۆکردنە چییە؟ پێ دەچێت ئەم جۆرە کەسانە لە نەخوێندنەوەی ئەم بەرهەمانە شەرمەزار بووبێتن، بۆیە بۆ بەدەستهێنانەوەی ئابڕوو و کەسایەتیی خۆیان، درۆیەکی وایان کردووە. هەڵبەت ئەم جۆرە درۆیە پیاوان زیاتر لە ژنان دەیکەن. ئاژانسی کتێبخوێنیی ڕایگەیاندووە لە هەر پێنج پیاوێکدا کەسێکیان دەربارەی لیستی ئەو کتێبانەی خوێندوونیەتییەوە لە چاوپێکەوتنەکانیدا درۆی کردووە و ئەسڵەن ڕوونیش چییە ئەم کەسانە بۆ دەربارەی ئەو کتێبانە درۆ دەکەن کە ئەسڵەن پەیوەندیی بە پیشەکەیانەوە نییە.\nئەو دۆخانەی تر کە خەڵکی درۆی تێدا دەکەن بریتین لە؛ کاتی ڕووبەڕووبوونەوە لەگەڵ خانەوادەی هاوسەر، لە تۆڕە کۆمەڵایەتییەکاندا و وادەکانی ئاشنایی لەگەڵ هاوسەری داهاتوودا. سەیرە گەر بزانیت لیستی ئەو کتێبانەی کە خەڵکی حەز دەکەن بڵێن خوێندووماننەتەوە، ساڵانە گۆڕانکاریی بەسەردا دێت. بۆ نموونە لە ساڵی ٢٠٠٩دا خەڵکی دەربارەی خوێندنەوەی ١٩٨٤ی جۆرج ئۆروێڵ، شەڕ و ئاشتیی تۆلستۆی، ئۆلیسسی جیمز جۆیس و ئینجیل درۆیان دەکرد.\nئەگەرچی درۆکردن دەربارەی کتێبخوێندنەوە زۆر خەمهێنەرە، بەڵام دەری دەخات کە خەڵکی هێشتا ڕێز لە خەڵکانی کتێبخوێن دەگرن و کتێبخوێندنەوە چەکێکی بەهێزە بۆ کاریگەریدانان لەسەر خەڵکان و دەوروبەر. واتە بە جۆرێک لە جۆرەکان کتێبخوێندنەوە چەشنێک لە کەسایەتییەکی جوان و بەهێز بە مرۆڤ دەبەخشێت، کە وا دەکات کەسی کتێبخوێن لە کەسانی تر و کۆمەڵگە خۆشەویستتر بێت و هەمیشە پلەیەکی بەرزتری لە چاو کەسانێکدا هەبێت کە کتێب ناخوێننەوە، بۆیە دەکرێت ئەمە کەسانێک ناچار بکات کە وا خۆیان بنوێنن کتێب دەخوێننەوە، تەنانەت غیرەتی ئەوەشیان پێ ببەخشێت کە ناوی چەند کتێبێکیش بێنن، بەبێ ئەوەی هێشتا ئەو کتێبە دیاریکراوانەیان کڕیبێت، لەوانەشە هەرگیز نەیکڕن، بەڵام دەشکرێت ئەم درۆیە ببێتە دەروازەیەک و ڕۆژێک لە ڕۆژان ئەم درۆزنانەی ناو جیهانی کتێبنەخوێندنەوە بەرەو کتێبخوێندنەوە هەنگاو بنێن و درۆیەکەیان ببێتە ڕاستی.\nکەواتە لەم ڕاپرسییەی ئاژانسی کتێبخوێنییەوە بۆمان دەردەکەوێت کە کتێبنەخوێندنەوە جۆرێک لە عەیبەیە و مرۆڤ تووشی چەشنێک لە شەرمەزاری دەکات. بۆیە کەسانێکی زۆر هەن هەرگیز نایانەوێت ددان بەوەدا بنێن کە ناخوێننەوە، تەنانەت ئەگەر هەر بەڕاستییش نەخوێننەوە، ئەوا پێیان باشترە کە خۆیان وەک خوێنەرێک دەربخەن، چونکە براوەکە ئەو کەسەیە کە دەخوێنێتەوە. هەڵبەت پەیامی ئێمە بۆ درۆزنەکانی ناو جیهانی کتێبنەخوێندنەوە ئەوەیە کە هەرگیز درەنگ نییە بۆ ئەوەی ببیتە براوەیەک. لە نزیک تۆوە هەمیشە یەکەمین کتێبفرۆشیی ڕزگارت دەکات، ئەمەش جیهانەکەت دەگۆڕێت بۆ ڕاستییەک کە هەموان ئیمانیان پێیەتی.


عه‌تا قه‌ره‌داخی: نامه‌یه‌كی تر له مه‌لانا خالیدی نه‌قشبه‌ندییه‌وه. – WTARIKURD\nبۆ به‌رپرسه نا به‌رپرسه‌كانی كوردستان، واته بۆ ئێوه ئه‌وانه‌ی كه گوێ له‌كه‌س ناگرن و ملهوڕانه له‌سه‌ر هه‌ڵه‌كانتان و له‌سه‌ر گه‌نده‌ڵی َو درۆو ناپاكی و به فیڕۆدانی سامانی گشتی به‌رده‌وامن، بۆ ئێوه كه له پێناوى پاراستنی نوخبه‌یه‌كی حیزبی و دۆست و هاوبه‌رژه‌وه‌ندییه‌كانتاندا پشتتان له میلله‌ت كردووه، هه‌رچۆن میرانی بابان و كۆى میرو ده‌سه‌ڵاتداره ناوچه‌ییه‌كانی كورد به درێژایی مێژوو خه‌ریكی پاراستنی به‌رژه‌وه‌ندى خۆیان بوون و ئه‌وه‌ى له بیریان نه‌بووه میلله‌ت بووه‌و هه‌رگیز گوێیان له دڵسۆزان و خه‌مخۆرانی میلله‌ت نه‌گرتووه، به‌ڵی بۆ ئێوه‌ى به‌رپرسانی حكومه‌ت و كۆى حیزبه‌كانی باشوورى كوردستان كه هه‌ریه‌كه‌تان به ئاستێك به‌شدارن له هه‌ڵچنینی كۆشكی له‌رزۆكی گه‌نده‌ڵیدا. بۆ ئه‌و ویژدان تۆپیوانه‌ى كه به ناڕه‌وا به پله‌و پایه‌ى به‌رز خانه نشین بوون و بۆ ئه‌و بن دیوارانه‌ى كه بێ ئه‌وه‌ى كارێك بكه‌ن موچه وه‌رده‌گرن، بۆ هه‌موو ئه‌وانه‌ى له‌به‌رى گه‌نده‌ڵی ده‌خۆن..\nئه‌ی ئه‌و كه‌سانه‌ی كه ئێستا له باشوورى كوردستان بوونه‌ته به‌رپرس و هیچتان نازانن به‌رپرسیارێتی چییه‌و زۆربه‌شتان هیچ په‌یوه‌ندییه‌كتان به رابردووى ئه‌م میلله‌ته‌و ئازاره‌كانیه‌وه نیه‌و هه‌ر له‌به‌رئه‌وه‌ش هیچ دڵتان پێی ناسووتێت، بیرتان ده‌خه‌مه‌وه كاتی خۆی من ویستم میرانی بابان له ناو یه‌كدا كۆك و ته‌بابن و خۆیان بپارێزن له ملكه‌چی بۆ فارسه‌كان و عوسمانییه‌كان. ئاگادارم كردنه‌وه تورك و فارس و ئه‌وانی تر نابنه دۆستی كوردو پشت پێبه‌ستنیان ساویلكه‌ییه. به‌ڵام ئه‌وان قسه‌كانی منیان پێناخۆش بوو چونكه دڵسۆزى میلله‌ته‌كه‌یان و خۆیشیان نه‌بوون، ته‌نیا چاویان له به‌رژه‌وه‌ندى كاتی و ته‌سكی خۆیانه‌وه بوو بۆ ئه‌و مه‌به‌سته‌ش ئاماده‌بوون ملی یه‌كتر بشكێنن و میلله‌تیش ماڵوێران بكه‌ن. ئه‌وان نه‌ك گوێیان له ئامۆژگارییه‌كانی من نه‌گرت به‌ڵكو كه‌وتنه دژایه‌تیكردنم و ناچاریان كردم به دڵشكاوی زێدى خۆم به‌جێبهێڵم و رێگاى ئاواره‌ى بگرمه به‌رو به خه‌می نیشتیمان و ئه‌هلی كه‌سه‌به‌ى میلله‌ته‌كه‌مه‌وه كه ئومێدم پێیان هه‌بوو سه‌ر بنێمه‌وه. به‌ڵام سه‌رئه‌نجام هه‌ر كوڕه میره‌و پاڵی دا به یه‌كێك له فارس و توركه‌كانه‌وه‌و ئه‌وانیش كردنیان به گژی یه‌كترداو ئه‌وه‌ش بووه هۆی روخاندنی میرنشینه‌كه. جارێكی تر وریاتان ده‌كه‌مه‌وه پێویسته له ناوخۆتاندا رێكبكه‌ون و شوره‌یی و ریسواییه په‌نا بۆ نه‌وه‌كانی سه‌فه‌وی و قاجاری و عوسمانی و قه‌عقاع و به‌دووه‌كانی بیابان ببه‌ن به دژی براكانی خۆتان. جارێكی تریش وریاتان ده‌كه‌مه‌وه به لۆجیكی عه‌قڵ و مه‌نتیق بیربكه‌نه‌وه‌و ده‌ستبه‌رداری خواست و ویسته تاكه‌كه‌سی و هه‌رزه‌كارییه‌كانتان ببن و بیر له‌وه بكه‌نه‌وه ئێوه به‌رپرسیارن له چاره‌نووسی ئێستای ئه‌م وڵاته‌و دانیشتوانه‌كه‌ی و هه‌موو نه‌ته‌وه‌كه‌شتان. هه‌ر هه‌ڵه‌یه‌ك بكه‌ن ریسوای دنیاو قیامه‌ت ده‌بن، هه‌رچه‌نده ئێستاش میلله‌ت به چاوى سووك و وه‌كو ناپاك و گه‌نده‌ڵ و پیاوى بیگانه‌و خزمه‌تكارى به‌رژه‌وه‌ندى تایبه‌تی خۆتان سه‌یرتان ده‌كات. ئێستا ئێوه له‌به‌رده‌م دوابڕیارى چاره‌نووس سازانه‌دان بۆ ئه‌وه‌ى خۆتان و میلله‌ته‌كه‌شتان بپارێزن، ئه‌ویش بریتیه له به‌ده‌ستهێنانی ئیراده‌یه‌كی پته‌و بۆ بڕیاردان له چاره‌سه‌ركردنی ئه‌و هه‌موو گه‌نده‌ڵیه‌ى كه كردووتانه‌و بۆ چاره‌سه‌ركردنی كێشه‌ى گه‌نده‌ڵی و بن دیوارو خانه‌نشینی نایاسایی و به موچه‌خۆركردنی كادیرانی حیزبه‌كانتان له‌سه‌ر حكومه‌ت و بێ ئه‌وه‌ى كارێك بۆ حكومه‌ت بكه‌ن و سوودێكی گشتیان هه‌بێت. كه‌مێك بیر بكه‌نه‌وه هێزى دوژمن و داگیركه‌ران كورد ناڕوخێنێت به‌ڵام ئه‌م گه‌نده‌ڵی و بێ سه‌روبه‌ریه‌و ئه‌م پشتكردنه له ئازاره‌كانی خه‌ڵك له پێناوى خۆتان و حیزبه‌كانتان و دۆست و كه‌س و كارو بنه‌ماڵه‌كانتان و بۆ كڕینی زیمه بێگومان ئه‌گه‌ر چاره‌سه‌رى نه‌كه‌ن سه‌رتان ده‌خوات.. ئێوه ده‌ڕۆن وه‌كو ئاوێكی لیخن ناگه‌ڕێنه‌وه، به‌ڵام میلله‌تی وه‌كو زیخ و چه‌وى تریفه‌دار ده‌مێنێته‌وه، كه‌واته ئێوه خۆتان له پێش میلله‌ته‌وه له‌به‌رده‌م مه‌ترسیدان، ئه‌گه‌ر فریاى خۆتان نه‌كه‌ون زه‌نگی كۆتاییتان لێده‌درێت.. ره‌نگه میلله‌ت تووشی شكست بێت به‌ڵام هه‌ڵده‌سێـته‌وه به‌ڵام ئێوه به شوێنه تاریك و نووته‌كانی په‌راوێزى مێژوو ده‌سپێردرێن. كه‌واته فریاى خۆتان كه‌ون ته‌نیا چاكسازى جیدى و به‌په‌له فریاتان ده‌كه‌وێت و هیچی تر. تۆزێ چاوتان بكه‌نه‌وه‌و وڵاته‌كه وه‌كو خۆی ببینن و تێبگه‌ن ئه‌م وڵاته ئه‌وه‌نده هه‌ژارو داماو نییه كه‌سی تێدا نه‌بێت ئه‌ركی به‌ڕێوه‌بردنی بگرێته ئه‌ستۆ، ئه‌وه ئێوه‌ن وڵاتت و كۆمه‌ڵگه‌ى كوردیتان وا وه‌جاخ كوێر كردووه، ئه‌م وڵاته وه‌جاخی كوێر نیه به‌ڵام ئه‌وه‌ی له‌م وڵاته‌دا عیزه‌ت و كه‌رامه‌تی خۆی ده‌پارێزێت پێی عه‌یبه له‌گه‌ڵ هه‌ندێ له ئێوه‌ی به ناو به‌رپرس كاربكات كه له هه‌موو بنه‌مایه‌كی ئه‌خلاقی و ئایینی و نیشتیمانی و نه‌ته‌وه‌یی رووتكراونه‌ته‌وه‌و گه‌نده‌ڵی و درۆ و فریودان رۆحتانی خواردووه.\nرابه‌رو نوێكه‌ره‌وه‌ی رێبازی نه‌قشبه‌ندی و رابه‌رى هه‌ژاران و كه‌سه‌به‌ى میلله‌ت خالیدی مكایه‌ڵی شاره‌زووری 14-12- 1827 شام